3.  

4.  การประกอบธุรกิจ

1.  ลักษณะผลิตภัณฑ์และบริการ

ธุรกิจของ เอ็ม เอฟ อี ซี สามารถแบ่งออกเป็น 3 กลุ่ม ได้แก่
ธุรกิจบริการให้คำปรึกษาและพัฒนางานด้านเทคโนโลยีสารสนเทศ (IT Professional
Services) ธุรกิจพัฒนาและวางระบบ (System Integration)
และธุรกิจบริการด้านการบำรุงรักษา (Maintenance Service) โดยมีรายละเอียดดังนี้

1.  ธุรกิจบริการให้คำปรึกษาและพัฒนางานด้านเทคโนโลยีสารสนเทศ (Consulting and IT
    Professional Services)

บริษัทประกอบธุรกิจให้คำปรึกษาและพัฒนางานด้านเทคโนโลยีสารสนเทศแบบครบวงจร
เพื่อวิเคราะห์ และออกแบบระบบที่สอดคล้อง
และสำหรับตอบสนองความต้องการในการใช้งานของลูกค้า (Solution Provider) เช่น
การนำเทคโนโลยีสารสนเทศมาประยุกต์ใช้ในด้านการพาณิชย์ (E-Commerce)
เพื่อช่วยให้ลูกค้าสามารถสร้างข้อได้เปรียบในการแข่งขัน
หรือการเก็บรวบรวมข้อมูลทางธุรกิจเพื่อนำมาประมวลผลประกอบการตัดสินใจทางธุรกิจ
โดยบริษัทจะทำงานอย่างใกล้ชิดกับลูกค้าเพื่อศึกษาถึงลักษณะการประกอบการ กลยุทธ์ทางธุรกิจ
ความต้องการในการใช้งาน อุปกรณ์หรือระบบคอมพิวเตอร์และเครือข่ายที่ลูกค้ามีอยู่
วิเคราะห์และนำเสนอรายงานสรุปคำแนะนำ
ขั้นตอนหรือแผนการดำเนินงานโดยละเอียดและดำเนินการพัฒนาระบบเพื่อให้สามารถบรรลุวัตถุประสงค์ของลูกค้า

บริษัทได้แบ่งสายงานบริการให้คำปรึกษาและพัฒนางานออกเป็น 4 กลุ่ม
ตามลักษณะของระบบที่ให้บริการพัฒนา ดังนี้

-   ระบบคลังข้อมูล (Data Warehouse and Business Intelligence)
    การบริการออกแบบวิธีการจัดเก็บข้อมูล การเลือกข้อมูลที่จะจัดเก็บ
    และการนำข้อมูลจากคลังข้อมูลไปประยุกต์ใช้เพื่อประกอบการตัดสินใจหรือการใช้ประโยชน์ทางธุรกิจ
    เช่น การเรียกดูข้อมูลหรือรายงานจากข้อมูลในอดีตที่สั่งสมไว้เป็นระยะเวลานาน
    เพื่อวิเคราะห์ความเป็นไปได้ในเชิงธุรกิจหรือสนับสนุนการวางแผนทางธุรกิจ

-   เว็บแอ็พพลิเคชั่น (Web Application)
    การบริการออกแบบและพัฒนาโปรแกรมประยุกต์เพื่อการใช้ประโยชน์ในเชิงพาณิชย์อิเล็กทรอนิกส์
    (E-Commerce) ผ่านระบบเครือข่ายคอมพิวเตอร์และอินเทอร์เน็ต ทั้งระหว่างธุรกิจกับธุรกิจ
    (Business to Business, B2B) และระหว่างธุรกิจกับลูกค้า (Business to
    Customer, B2C) รวมทั้งการใช้พาณิชย์อิเล็กทรอนิกส์ในภาครัฐ เพื่อให้บริการประชาชน
    และประสานงานระหว่างหน่วยงาน เช่น การขอใบเสนอราคา การสั่งซื้อสินค้า
    หรือการชำระค่าบริการผ่านทางเครือข่าย อินเทอร์เน็ต การใช้บริการ
    และการชำระค่าธรรมเนียมกับภาครัฐ เป็นต้น

-   โมบายแอ็พพลิเคชั่น (Mobile Application)
    การบริการออกแบบและพัฒนาโปรแกรมประยุกต์เพื่อการใช้ประโยชน์ในเชิงพาณิชย์อิเล็กทรอนิกส์
    (M-Commerce) ผ่านเครือข่ายโทรศัพท์มือถือ เช่น การจองบัตรชมภาพยนตร์
    การดาวน์โหลดเกมส์สำหรับโทรศัพท์มือถือ การส่งผ่านข้อมูลข่าวสาร
    หรือการทำธุรกรรมผ่านโทรศัพท์มือถือ

-   ระบบช่วยบริหารจัดการระบบคอมพิวเตอร์และเครือข่ายสารสนเทศ (Service Level
    Management and Business Service Management)
    เป็นการจัดหาและบริการพัฒนาระบบเพื่อช่วยในการตรวจสอบ บริหารจัดการระบบคอมพิวเตอร์
    และเครือข่ายสารสนเทศของลูกค้าให้มีเสถียรภาพ
    โดยระบบดังกล่าวจะช่วยตรวจสอบและแจ้งเตือนถึงปัญหาที่อาจเกิดขึ้นหรือเมื่อเกิดข้อผิดพลาดในการปฏิบัติงาน
    เพื่อให้ลูกค้าสามารถป้องกันหรือแก้ไขปัญหาได้อย่างรวดเร็วและทันการณ์
    อีกทั้งยังช่วยให้ลูกค้าสามารถวางแผนปรับปรุงหรือขยายประสิทธิภาพของระบบที่มีอยู่เพื่อให้สอดคล้องกับความต้องการทางธุรกิจที่เปลี่ยนไป
    เช่น โดยปกติธุรกิจบริการที่มีการให้บริการทางด้านไอทีตลอดเวลา (24x7)
    หรือถ้ามีการล่มของระบบแม้แต่วินาทีก็อาจจะเกิดความเสียหายทางด้านการเงินจำนวนมาก
    หรือธุรกิจที่มีการประกันระยะเวลาในการให้บริการหรือตอบสนองความต้องการของลูกค้าภายในระยะเวลาที่จำกัด
    จำเป็นที่จะต้องรักษาความเชื่อมั่นและมาตรฐานการบริการตามนั้น
    รวมถึงจะต้องมีระบบที่คอยตรวจสอบการทำงานหรือประสิทธิภาพของระบบไอทีที่หลากหลายและซับซ้อนเป็นอย่างดี
    เพื่อแจ้งเตือนหรือแนะนำวิธีการปรับปรุงระบบใดระบบหนึ่งหรือทั้งหมดของระบบไอทีในองค์กร
    เพื่อรักษาความเชื่อมั่นและมาตรฐานการให้บริการให้ดียิ่งขึ้น

-   การบริหารจัดการข้อมูลผู้ใช้งานระบบ (IDM-Identity Management)
    เป็นระบบที่ช่วยบริหารจัดการความปลอดภัยของทรัพยากรต่างๆ เช่น ข้อมูล,
    ทรัพย์สินทางปัญญา, ความลับทางธุรกิจ ผ่านการระบุตัวตนของบุคคล/ผู้ใช้ภายในองค์กร
    โดยทำงานภายใต้การจัดการ 3 ส่วน คือ 1) Authentication เพื่อตรวจสอบผู้ใช้
    (User) และมั่นใจว่าคือผู้ใช้ตัวจริง 2) Authorization เพื่อทราบสิทธิ์เข้าใช้โปรแกรม,
    ข้อมูล, ระบบหรือทรัพยากรต่างๆ 3) Profile ข้อมูลต่างๆ ที่ระบุความเป็นตัวตนของผู้ใช้
    ซึ่งสามารถบริหารจัดการได้อย่างครบวงจร คือตั้งแต่เริ่มทำงานวันแรก,
    การร้องขอ/การให้สิทธิ์ต่างๆ, การแก้ไข/การเปลี่ยนแปลงสิทธิ์และข้อมูล
    จนถึงสิ้นสุดการว่าจ้าง ซึ่งทั้งหมดนี้ช่วยให้องค์กรสามารถลดความเสี่ยงจากบุคลากรภายใน
    เช่น การฉ้อโกง, โจรกรรม, ความผิดพลาดโดยไม่ได้ตั้งใจ
    ทั้งยังช่วยลดค่าใช้จ่ายและทำให้กระบวนการจัดการผู้ใช้เป็นไปโดยอัตโนมัติ
    นอกจากนี้ยังสามารถตรวจสอบตามระเบียบมาตรฐานสากลต่างๆ (Regulation &
    Compliance) เช่น ISO 27001, Sarbanes-Oxley และ Basel II เป็นต้น

-   ระบบจัดการเนื้อหาและจัดเก็บเอกสาร (ECM-Enterprise Content Management)
    เป็นระบบจัดการเนื้อหา (Content) ต่างๆ ขององค์กร ที่ครอบคลุมทั้งที่เป็นเอกสาร
    (Document), อีเมล์, ภาพถ่าย, ภาพเอกสาร, งานออกแบบ, สัญญา, วิดีโอ,
    เนื้อหาในเว็บ, ฟิล์ม, เพลง, สื่อโฆษณา, สื่อการสอน และเสียงบรรยาย เป็นต้น
    โดยจัดการการไหลเวียนเนื้อหาต่างๆ (Workflow)
    ตามกระบวนการทางธุรกิจได้อย่างถูกต้อง, ปลอดภัย, รวดเร็วและเป็นอัตโนมัติ
    ตั้งแต่นำเข้า, จัดสิทธิ์, ส่งต่อ, ตรวจทาน, อนุมัติ, ส่งคืน, เผยแพร่ผ่านช่องทางต่างๆ
    ขององค์กร เช่น อินเตอร์เน็ต อินทราเน็ต จนถึงการจัดเก็บแบบรวมศูนย์
    ผลลัพธ์นอกจากความคล่องตัวในการทำงานแล้ว การรวมข้อมูลที่ไร้โครงสร้าง
    (Unstructured Data) ไว้ที่เดียวกัน เป็นทั้งการปกป้องทรัพย์สินทางปัญญาขององค์กร,
    ลดต้นทุนหน่วยจัดเก็บข้อมูล (Storage), เป็นการนำเนื้อหามาใช้อย่างมีคุณค่าสูงสุด
    จนถึงความพึงพอใจของทีมงานและประสบการณ์ที่ดีของลูกค้าหรือคู่ค้า

-   ระบบรักษาความปลอดภัยของข้อมูลภายในองค์กร (Information Security)
    เนื่องจากปัจจุบันได้มีการคุกคามความปลอดภัยของข้อมูลบนเครือข่าย (Network)
    ที่เกิดขึ้นทั้งภายในและนอกองค์กรในรูปแบบต่างๆ เช่น ไวรัสคอมพิวเตอร์, Hacker,
    Network Attach
    อีกทั้งรูปแบบการคุกคามความปลอดภัยของข้อมูลยังได้มีการเปลี่ยนแปลงและพัฒนารูปแบบการโจมตีได้ย่างรวดเร็ว
    ดังนั้น
    หากองค์กรไม่ให้ความสำคัญและเตรียมการรองรับอย่างมีแบบแผนอาจก่อให้เกิดความเสียหายต่อองค์กรที่มิอาจประเมินค่าได้
    Information Security
    จึงเข้ามามีบทบาทสำคัญต่อองค์กรในการสร้างระบบรักษาความปลอดภัยของข้อมูลภายใน
    ซึ่งเป็นส่วนของการรักษาความปลอดภัยข้อมูล เพื่อให้คงไว้ซึ่งชั้นความลับของข้อมูล
    รวมทั้งควบคุมและจัดการการเผยแพร่ข้อมูลว่าส่วนใดของข้อมูลที่ต้องเผยแพร่ต่อบุคคลกลุ่มใด
    MFEC จึงมีความโดดเด่นในการวิเคราะห์ตรวจสอบจากความคิดสามด้านคือ 1)
    เป็นการคิดอย่างผู้ตรวจสอบระบบเพื่อค้นหาตามที่ Vendor โดยทั่วไปทำ 2)
    เป็นการคิดอย่างผู้บุกรุกหรือที่มักเรียกขานว่า Hacker
    คือการคิดเฉกเช่นเราเป็นเสมือนผู้บุกรุก หากว่าได้เข้าในระบบและจะต้องการสิ่งใด
    หรือกระทำการบางอย่างที่เฉพาะเจาะจงกับเครื่องนั้นๆ และ 3)
    เป็นการคิดอย่างผู้ป้องกันระบบ
    คือด้วยทุกวิธีการในการทำงานและแก้ไขทุกหนทางที่ผู้บุกรุกใช้เพื่อเข้ายึดครองระบบ
    โดยมีกระบวนการ 4 กระบวนการ ได้แก่ Risk Assessment (RA), Vulnerability
    Assessment (VA), Penetration Test (PT) และ Hardening (HD)

2.  ธุรกิจพัฒนาและวางระบบ (System Integration)

บริการออกแบบ จัดหา พัฒนา และติดตั้งระบบคอมพิวเตอร์และเครือข่ายสารสนเทศ เช่น
ระบบจัดเก็บข้อมูล ระบบรักษาความปลอดภัยของข้อมูล ระบบเชื่อมต่อเครือข่ายอินเตอร์เน็ต
ระบบเชื่อมต่อเครือข่ายภายในองค์กร (Intranet, LAN, WAN)
ระบบสื่อสารทางเสียงผ่านเครือข่ายอินเตอร์เน็ต (Voice Over Internet Protocol)
ระบบอีเมล์ (E-mail) และระบบซอฟท์แวร์บริหารระบบ เป็นต้น

ขอบข่ายของงานประกอบด้วยการจัดหาอุปกรณ์ฮาร์ดแวร์ ซอฟท์แวร์
อุปกรณ์ต่อพ่วงและอุปกรณ์เครือข่าย จากแหล่งหรือผู้ผลิตต่างๆ ที่มาใช้งานร่วมกัน
โดยบริษัทมีหน้าที่ออกแบบ ดำเนินงานติดตั้ง พัฒนาซอฟท์แวร์หรือโปรแกรมซึ่งจะสามารถเชื่อม
และประสานงานอุปกรณ์ต่างๆ ให้ทำงานร่วมกัน รวมทั้งทดสอบ
ฝึกอบรมวิธีการใช้งานตลอดจนให้บริการหลังการขาย เพื่อให้ลูกค้าสามารถใช้งานตามความต้องการ
ถูกต้อง และมีประสิทธิภาพสูงสุด
ด้วยความร่วมมือจากพันธมิตรทางเทคโนโลยีหรือผู้ผลิตอุปกรณ์ฮาร์ดแวร์ ซอฟท์แวร์
และระบบเครือข่าย เช่น Sun Microsystem, Cisco System, Oracle, IBM Software,
Veritas, RSA, NAI, Checkpoint เป็นต้น

ระยะเวลาเฉลี่ยในการดำเนินการแต่ละโครงการ
ทั้งในส่วนธุรกิจให้คำปรึกษาและพัฒนางานด้านเทคโนโลยีสารสนเทศและธุรกิจพัฒนาและวางระบบจะอยู่ที่ประมาณ
3-6 เดือน
โดยในช่วงเวลาที่ปริมาณงานของบริษัทมีจำนวนมากบริษัทอาจว่าจ้างบริษัทภายนอกที่มีความรู้ความสามารถ
ประสบการณ์ และคุณภาพเพื่อเข้ารับช่วงงานบางส่วนจากบริษัท (Subcontract) ทั้งนี้
การจ้างงานช่วงเป็นแนวทางปกติในการดำเนินธุรกิจของธุรกิจบริการด้านเทคโนโลยีสารสนเทศ
ซึ่งจะช่วยให้บริษัทสามารถบริหารจัดการบุคลากรให้สอดคล้องกับปริมาณงานและป้องกันความเสี่ยงจากการมีจำนวนบุคลากรมากเกินไป
งานที่ทำโดยผู้รับงานช่วงดังกล่าวจะต้องผ่านขั้นตอนการตรวจสอบของทีมงานฝ่ายตรวจสอบและรับประกันคุณภาพของบริษัทอย่างเข้มงวด
เพื่อให้มั่นใจว่าผลงานได้คุณภาพตามมาตรฐานของบริษัท
ในปัจจุบันบริษัทมีการว่าจ้างช่วงประมาณร้อยละ 5 ของต้นทุนขายและบริการของบริษัท

ตัวอย่างโครงการที่สำคัญในการให้คำปรึกษาพัฒนางานด้านเทคโนโลยีสารสนเทศ (IT
Professional Services l) และบริการพัฒนาและวางระบบ (System Integration)

+--------------------------+-------------------------+--------+-------+
| ชื่อโครงการลูกค้า            | ลักษณะงาน                | ปีที่แ    | มูลค่าง |
|                          |                         | ล้วเสร็จ | าน(ล้า |
|                          |                         |        | นบาท) |
+--------------------------+-------------------------+--------+-------+
| บริษัท แอ็ดวานซ์ อินโฟร์       | งา                      | 2548   | 25.28 |
| เซอร์วิส จำกัด (มหาชน)      | นบริการด้านการเขียนโปรแกรม |        |       |
|                          | ขายสินค้าและอุปกรณ์         |        | 2     |
|                          | Hardware, Software      |        | 93.00 |
|                          | พร้อมติดตั้ง                |        |       |
+--------------------------+-------------------------+--------+-------+
| บริษัท โทเทิ่ล แอ็คเซ็ส        | งา                      | 2548   | 11.30 |
| คอมมูนิเคชั่น จำกัด (มหาชน)   | นบริการด้านการเขียนโปรแกรม |        |       |
|                          | ขายสินค้า และอุปกรณ์        |        | 35.00 |
|                          | Hardware, Software      |        |       |
|                          | พร้อมติดตั้ง                |        |       |
+--------------------------+-------------------------+--------+-------+
| ชื่อโครงการลูกค้า            | ลักษณะงาน                | ปีที่แ    | มูลค่าง |
|                          |                         | ล้วเสร็จ | าน(ล้า |
|                          |                         |        | นบาท) |
+--------------------------+-------------------------+--------+-------+
| การทางพิเศษแห่งประเทศไทย   | ติดตั้งสายสัญญาณและระบบไฟฟ้า | 2549   | 80.50 |
|                          | และระบบโทรศัพท์ฉุกเฉินบนทา  |        |       |
|                          | งด่วนดินแดง-บางนา,คลองเตย |        |       |
+--------------------------+-------------------------+--------+-------+
| กระทรวงการคลัง            | ระบบเทคโนโ              | 2549   | 1     |
|                          | ลยีสารสนเทศกระทรวงการคลัง |        | 15.50 |
+--------------------------+-------------------------+--------+-------+
| ธนาคารออมสิน              | Access Mode Project     | 2549   | 90.70 |
+--------------------------+-------------------------+--------+-------+
| บมจ. แอดวานซ์ อินโฟร์       | ระบบ Network            | 2549   | 3     |
| เซอร์วิส                   | งานบำรุงรักษา             |        | 52.00 |
+--------------------------+-------------------------+--------+-------+
| บมจ. แอดวานซ์ อินโฟร์       | ระบบ Network            | 2550   | 1     |
| เซอร์วิส                   | งานบำรุงรักษา             |        | 52.00 |
+--------------------------+-------------------------+--------+-------+
| กระทรวงการคลัง            | ร                       | 2550   | 88.00 |
|                          | ะบบเครือข่ายสื่อสารข้อมูลกลาง |        |       |
+--------------------------+-------------------------+--------+-------+

ภายหลังการพัฒนาและวางระบบบริษัทมีการให้บริการหลังการขาย
โดยจัดให้มีผู้เชี่ยวชาญทั้งในส่วนของฮาร์ดแวร์และซอฟท์แวร์ให้บริการตอบคำถาม
และแก้ปัญหาที่ลูกค้าอาจจะมีในการใช้งานจริงช่วงระยะเวลาประมาณ 1 ปี
ภายหลังระยะเวลาดังกล่าวลูกค้าสามารถว่าจ้างบริษัทเป็นผู้ดูแลต่อได้
โดยการซื้อบริการด้านการบำรุงรักษาในรูปแบบต่างๆ ของบริษัท

3.  ธุรกิจบริการด้านการบำรุงรักษา (Maintenance Service)

เป็นการให้บริการด้านการบำรุงรักษาและสนับสนุนทางเทคนิคสำหรับระบบคอมพิวเตอร์ขององค์กรโดยวิศวกรระบบที่มีความเชี่ยวชาญ
ทั้งในส่วนของฮาร์ดแวร์และซอฟท์แวร์
คอยให้บริการตอบคำถามและแก้ปัญหาเฉพาะหน้าซึ่งอาจเกิดขึ้นจากการใช้งานระบบคอมพิวเตอร์
ให้บริการตรวจสอบและบำรุงรักษาระบบตามกำหนดเวลา
ตลอดจนบริการซ่อมแซมและเปลี่ยนชิ้นส่วนฮาร์ดแวร์ที่จำเป็น
บริการของบริษัทดังกล่าวช่วยลูกค้าลดภาระค่าใช้จ่ายในการจ้างบุคลากรเพื่อการบำรุงรักษา
และเพิ่มประสิทธิภาพการใช้งานของระบบ ตลอดจน
บริษัทจะจัดการประชุมฝึกอบรมเพื่อวิเคราะห์ปัญหา และแนะนำประสิทธิภาพใหม่ ๆ
ของระบบอย่างสม่ำเสมอ

โดยขอบเขตการให้บริการของบริษัทสามารถแบ่งออกเป็น 2 แบบ คือ

-   โกลด์เซอร์วิส (Maintenance Gold) :
    ซึ่งพร้อมให้บริการให้คำปรึกษาแนะนำแก่ลูกค้าตลอด 24 ชั่วโมงทุกวัน โดยไม่มีวันหยุด

-   ซิลเวอร์เซอร์วิส (Maintenance Silver): ให้บริการในเวลาทำการ วันจันทร์ ถึงวันศุกร์
    เวลา 9.00-18.00 น.

นอกจากนี้ในการให้บริการใดๆ แก่ลูกค้า บริษัทได้เล็งเห็นถึงความสำคัญในคุณภาพของการบริการ
จึงมีการจัดตั้งทีมงานฝ่ายตรวจสอบและรับประกันคุณภาพ (Quality Assurance)
ซึ่งประกอบไปด้วยบุคลากรที่มีประสบการณ์และเชี่ยวชาญในทุกสาขาของงาน
โดยจะทำการวางกระบวนการและขั้นตอนในการทำงานภายหลังจากการรับงาน
และตรวจสอบงานที่พัฒนาขึ้นมาก่อนที่จะส่งมอบให้กับลูกค้า
เพื่อเป็นการสร้างความมั่นใจว่าผลงานที่จะส่งมอบให้แก่ลูกค้าสามารถตอบสนองวัตถุประสงค์ของลูกค้าได้อย่างถูกต้องและครบถ้วน
และเพื่อลดจำนวนข้อผิดพลาดของโปรแกรมประยุกต์ และอุปกรณ์อื่นๆ ที่อาจเกิดขึ้นจากการใช้งาน

ภายหลังการพัฒนาและวางระบบบริษัทมีการให้บริการหลังการขาย
โดยจัดให้มีผู้เชี่ยวชาญทั้งในส่วนของฮาร์ดแวร์และซอฟท์แวร์ให้บริการตอบคำถาม
และแก้ปัญหาที่ลูกค้าอาจจะมีในการใช้งานจริงช่วงระยะเวลาประมาณ 1 ปี
ภายหลังระยะเวลาดังกล่าวลูกค้าสามารถว่าจ้างบริษัทเป็นผู้ดูแลต่อได้
โดยการซื้อบริการด้านการบำรุงรักษาในรูปแบบต่างๆ ของบริษัท

ปัจจุบันบริษัทได้ทำการติดตั้งระบบบริหารจัดการบริการหลังการขาย
และบริหารความสัมพันธ์และพึงพอใจของลูกค้า (Service Desk & CRM) โดยใช้ระบบ BMC
Remedy เข้ามา เพื่อทำให้งานบริการหลังการขายเป็นไปอย่างมีคุณภาพ และประสิทธิภาพสูงสุด
เกิดความพอใจกับลูกค้าสูงสุดอีกด้วย

5.  

2.  กลยุทธ์ทางการตลาด และสภาวะการแข่งขัน

กลยุทธ์ในการดำเนินธุรกิจ

บริษัทมีเป้าหมายที่จะเป็นผู้นำในกลุ่มผู้ประกอบการธุรกิจให้บริการที่ปรึกษา
และพัฒนาระบบเครือข่ายคอมพิวเตอร์และพาณิชย์อิเล็กทรอนิกส์ของไทยอย่างครบวงจร
ซึ่งเป็นตลาดที่มีการแข่งขันสูง ประกอบกับเทคโนโลยีสารสนเทศที่เปลี่ยนแปลงอย่างรวดเร็ว ดังนั้น
บริษัทจึงได้กำหนดกลยุทธ์ในการแข่งขัน
เพื่อเพิ่มขีดความสามารถในการแข่งขันและรักษาอัตราการเติบโตอย่างมั่นคงและยั่งยืน ดังนี้

1.  การสร้างความแตกต่างให้กับบริษัท เพื่อรักษาระดับอัตราส่วนกำไร

บริษัทมีนโยบายการดำเนินธุรกิจที่มุ่งเน้นในส่วนการบริการให้คำปรึกษา
และพัฒนางานด้านเทคโนโลยีสารสนเทศ (IT Professional Services)
และธุรกิจบริการด้านการบำรุงรักษา (Maintenance Service)
เนื่องจากเป็นบริการที่สามารถสร้างมูลค่าเพิ่ม (Value Added)
ได้สูงกว่าธุรกิจพัฒนาและวางระบบ (System Integration) เพื่อเพิ่มศักยภาพการแข่งขัน
ทั้งในส่วนของการพัฒนาซอฟท์แวร์ ระบบทางด้านเทคโนโลยีสารสนเทศ
และส่วนที่เป็นทรัพย์สินทางปัญญา (Intellectual Properties)
อันเนื่องมาจากการแข่งขันที่รุนแรงมากขึ้น จากผู้ประกอบการหลายรายจากทั้งในและต่างประเทศ
เพราะเป็นบริการที่ใช้เทคโนโลยี และความชำนาญเฉพาะด้านไม่สูงมากนัก
ขณะที่บริการให้คำปรึกษาและพัฒนางานด้านเทคโนโลยีสารสนเทศ และบริการด้านการบำรุงรักษา
ซึ่งนอกจากจะต้องมีความรู้ความเข้าใจเทคโนโลยีสารสนเทศเป็นอย่างดีแล้ว
ยังต้องมีความรู้ความเชี่ยวชาญเฉพาะด้าน (Domain Expert) ในการดำเนินธุรกิจของลูกค้า
ทราบแนวโน้มการเปลี่ยนแปลงและกลยุทธ์ในการแข่งขัน
และต้องเข้าใจกระบวนการดำเนินธุรกิจของลูกค้าอย่างถ่องแท้
จึงจะสามารถให้บริการได้เป็นอย่างดี

ทั้งนี้ผลจากการที่บริษัทมีการปรับโครงสร้างทีมงานและผู้บริหารในช่วงปีที่ผ่านมา
โดยเฉพาะในส่วนพัฒนางานด้านเทคโนโลยีสารสนเทศ (IT Professional Services)
ทำให้เกิดประสิทธิภาพการบริหารงาน และการเห็นผลลัพธ์ในเชิงธุรกิจมากขึ้น
รวมทั้งเพื่อรองรับการเปลี่ยนแปลงทางด้านอุตสาหกรรมและเทคโนโลยี
โดยบริษัทมุ่งเน้นการพัฒนาผลิตภัณฑ์และการบริการ (Products & Services)
ในส่วนที่มีความรู้ความเชี่ยวชาญ
เชื่อมโยงกับแต่ละอุตสาหกรรมตามขนาดธุรกิจที่เป็นกลุ่มเป้าหมายทางการตลาด เช่น
กลุ่มสื่อสารโทรคมนาคม และสถาบันการเงิน เพื่อเจาะกลุ่มเป้าหมายที่เป็นตลาดเฉพาะ (Niche
Market) มากขึ้น
พร้อมทั้งจัดตั้งหน่วยงานที่จะพัฒนาไปสู่การให้บริการในระดับที่ปรึกษากลยุทธ์ด้านไอทีต่อไปในอนาคต
(IT Strategy Consulting)
และหน่วยงานที่ปรึกษาทางธุรกิจที่เชี่ยวชาญและความรู้เชิงลึกในอุตสาหกรรม (Domain
Consulting) เพื่อเสริมสร้างความได้เปรียบด้านการแข่งขัน
ตลอดจนนำหน้าคู่แข่งในการพัฒนาและนำเสนอเทคโนโลยีและนวัตกรรมใหม่ ๆ สู่ตลาดและลูกค้า

นอกจากนี้ บริษัทมีนโยบายเสนอบริการที่สร้างมูลค่าเพิ่ม โดยการจัดตั้งคณะกรรมการเทคโนโลยี
(Technology Committee) ซึ่งประกอบด้วยผู้บริหารและผู้เชี่ยวชาญในสาขาต่างๆ
ที่มีความรู้และประสบการณ์เกี่ยวกับเทคโนโลยีสารสนเทศ
เพื่อร่วมพิจารณาและกำหนดทิศทางในการเลือกผลิตภัณฑ์และโอกาสความเป็นไปได้ในการนำเสนอเทคโนโลยีและนวัตกรรมใหม่ๆ
และบริษัทยังมีนโยบายเรียนรู้เทคโนโลยีโดยตรงจากเจ้าของเทคโนโลยี (Technology Vendor)
รายต่างๆ อาทิ Sun Microsystems, Cisco Systems, Oracle, Hitachi Data
System, Symantec และ IBM ซึ่งเป็นพันธมิตรที่มีความสัมพันธ์อันดีกับบริษัท
ทำให้บริษัทสามารถนำเสนอเทคโนโลยีใหม่ล่าสุดให้กับลูกค้าได้อย่างรวดเร็วและล้ำหน้าคู่แข่งขัน
และสามารถนำเสนอบริการที่มีมูลค่าเพิ่มและแตกต่างจากคู่แข่งขันในตลาด นอกจากนั้น
บริษัทยังดำเนินกลยุทธ์ให้สอดคล้องและเหมาะสมกับภาวะเศรษฐกิจในแต่ละช่วงเวลา เช่น
ภาวะเศรษฐกิจปัจจุบันที่มีแนวโน้มชะลอตัวนั้น
บริษัทก็มุ่งเน้นพัฒนาระบบเทคโนโลยีสารสนเทศและบริการบำรุงรักษาที่ช่วยลดต้นทุนให้กับลูกค้าเป็นสำคัญ
รวมทั้งยังได้นำระบบ Capability Maturity Model Integration (“CMMI”)
เข้ามาประยุกต์ใช้เพื่อเป็นแนวทางปรับปรุงระบบองค์กร
โดยตั้งเป้าหมายที่จะผ่านการรับรองคุณสมบัติจากสถาบัน Software Engineering Institute
(SEI) ประเทศสหรัฐอเมริกาในระดับ Level 3 ภายในปี 2551
ซึ่งจะช่วยเสริมสร้างระบบและมาตรฐานวิธีการทำงานให้มีประสิทธิภาพมากยิ่งขึ้น
และการคาดคะเนต้นทุนและระยะเวลาการพัฒนาโครงการได้แม่นยำมากขึ้น รวมทั้งระบบ Project
Management Office (PMO)
เพื่อให้บริษัทสามารถวางแผนการทำงานให้กับลูกค้าได้อย่างมีประสิทธิภาพ
และส่งมอบโครงการได้อย่างเป็นที่พอใจของลูกค้าสูงสุด นอกจากนี้ยังมีการนำเอาระบบ Service
Desk เข้ามาใช้ เพื่อให้มั่นใจในการบริการ โดยเฉพาะลูกค้า

ธุรกิจบริการด้านการบำรุงรักษา (Maintenance Service)

2.  การคัดสรรและรักษาบุคลากรที่มีความสามารถ

บริษัทมีนโยบายที่เด่นชัดในการวางแนวทางเพื่อเสริมสร้างและพัฒนาบุคลากรในด้านต่างๆ
เพื่อให้บุคลากรเหล่านั้นทำงานกับบริษัทเป็นระยะเวลานาน
โดยได้มีการจัดสรรงบประมาณส่วนหนึ่งในแต่ละปี เพื่อพัฒนาทักษะและขีดความสามารถของบุคลากร
โดยจัดให้มีการฝึกอบรม (Training) อย่างต่อเนื่องและสม่ำเสมอ การวางแนวทางวิชาชีพ
(Career Path) และหน้าที่ความรับผิดชอบของบุคลากรแต่ละระดับอย่างชัดเจน
โดยเฉพาะในระดับหัวหน้างาน เพื่อให้กระบวนการทำงานต่างๆ เป็นไปอย่างมีประสิทธิภาพมากขึ้น
รวมทั้งการให้ผลตอบแทนในระดับที่เหมาะสมตามความสามารถและผลงานของแต่ละบุคคล
(Performance-Based Incentive)
ตลอดจนมุ่งเน้นการส่งเสริมให้มีระบบสวัสดิการที่ดีและเสริมสร้างความสัมพันธ์ที่ดีระหว่างบุคลากรภายในบริษัท
และให้ทุนการศึกษาสำหรับพนักงานที่มีความสามารถและร่วมงานกับบริษัทเป็นระยะเวลานาน
เพื่อเป็นการสร้างขวัญกำลังใจและเกิดแรงจูงใจที่ดีในการทำงาน
เห็นได้จากในปีที่ผ่านมาบริษัทมีการจัดตั้งกิจกรรมของกลุ่มชมรมต่างๆ อาทิ ชมรมเอ็มเฟ็คอาสาพัฒนา
ชมรมฟุตบอล ชมรมมิวสิคคลับ และ Green Club เป็นต้น
เพื่อเป็นการเสริมสร้างความสัมพันธ์ภายใน
ทำให้พนักงานมีความรู้สึกผูกพันกับองค์กรและเพื่อนร่วมงานมากยิ่งขึ้น

สำหรับการคัดสรรบุคลากรใหม่ บริษัทมีนโยบายที่มุ่งเน้นรับนักศึกษาที่จบใหม่ในแต่ละปี
และมีผลคะแนนการเรียนอยู่ในเกณฑ์ดีจากสถาบันการศึกษาชั้นนำต่างๆ ที่มีชื่อเสียง
โดยนำมาฝึกอบรมและเรียนรู้ เพื่อปรับให้เข้ากับมาตรฐานวิธีการทำงานและวัฒนธรรมขององค์กร
รวมถึงกลุ่มผู้มีประสบการณ์ความรู้ความชำนาญเชี่ยวชาญงานเทคโนโลยีสารสนเทศอยู่แล้ว
เข้าร่วมงานในระดับที่ปรึกษาหรือหัวหน้างาน
ทั้งนี้เพื่อเป็นการรองรับการเติบโตของบริษัทที่จะมีมากขึ้นในอนาคต
โดยบริษัทได้มีการตั้งจัดตั้งแผนกบริหารทรัพยากรบุคคล (Human Resource Department)
ขึ้นมาเป็นหน่วยงานหลัก เพื่อมุ่งเน้นเสริมสร้างการพัฒนาบุคลากร และพัฒนากระบวนการทำงานต่าง
ๆ ให้เป็นแบบแผน (Systematic Approach) มากขึ้น และลดปัญหาอัตราการเปลี่ยนงาน (TURN
OVER) ของบุคลากร รวมทั้งได้มีการจัดตั้งคณะอนุกรรมการบริหารความเสี่ยง
โดยเชิญผู้เชี่ยวชาญบุคคลภายนอกเข้าร่วมเป็นคณะกรรม การอิสระ
เพื่อร่วมวางแผนและกำหนดทิศทางการบริหารความเสี่ยงด้านต่าง ๆ โดยเฉพาะด้านบุคลากร
ในการให้ความสำคัญกับการเสริมสร้างและพัฒนาบุคลากร

3.  การเสริมสร้างและใช้ประโยชน์จากความสัมพันธ์กับผู้ผลิตและผู้แทนจำหน่ายเจ้าของเทคโนโลยี

บริษัทมีนโยบายจับมือเป็นพันธมิตรทางธุรกิจกับผู้ผลิต (Vendor) ต่าง ๆ มากขึ้นอย่างต่อเนื่อง
ซึ่งเป็นองค์กรที่มีแนวโน้มศักยภาพการดำเนินธุรกิจสูง
เพื่อเป็นการลดความเสียงที่อาจเกิดขึ้นจากการพึ่งพาผู้จัดจำหน่ายหรือผู้ผลิตสินค้ารายหนึ่งรายใด
ซึ่งเป็นผลมาจากแนวโน้มของสภาวะตลาดที่เปลี่ยนแปลงไป
โดยที่ผ่านมามีนโยบายการสั่งซื้อสินค้าส่วนใหญ่จากผู้ผลิตสินค้าจากต่างประเทศ 2 ราย คือ Sun
Microsystems ในระดับ Enterprise Distributor และ Cisco Systems ในระดับ Gold
Certified partner โดยมียอดขายเพิ่มขึ้นต่อเนื่องในแต่ละปี
ซึ่งมีความสัมพันธ์กับผู้ผลิตทั้งสองในฐานะตัวแทนการจำหน่ายและพันธมิตรทางธุรกิจ
โดยบริษัทมีความสัมพันธ์ที่ดีกับผู้ผลิตสินค้าทั้งสองมาตั้งแต่เริ่มก่อตั้งบริษัทและมีการต่อสัญญาทางการค้าอย่างต่อเนื่อง
ซึ่งการเสริมสร้างความสัมพันธ์ที่ดีกับกลุ่มผู้ผลิตและผู้แทนจำหน่ายในลักษณะของการเป็นพันธมิตรทางธุรกิจ
ถือเป็นนโยบายหนึ่งที่สำคัญของบริษัทที่จะช่วยเอื้อประโยชน์ต่อการประกอบธุรกิจ
และส่งผลให้บริษัทสามารถบรรลุวัตถุประสงค์การดำเนินธุรกิจที่วางเอาไว้

โดยปัจจุบันความสัมพันธ์ระหว่างบริษัทกับผู้ผลิตหรือผู้จำหน่ายสินค้าต่าง ๆ ถือว่าอยู่ในระดับที่ดีมาก
ที่ผ่านมามีการทำงานร่วมมือกันอย่างใกล้ชิด และจัดกิจกรรมร่วมกันมาโดยตลอด
โดยเฉพาะกิจกรรมด้านการตลาดร่วมกับพันธมิตรรายหลักๆ
ซึ่งจะส่งผลดีในการช่วยเสริมสร้างความเชื่อมั่นให้แก่ลูกค้าในด้านของความรู้ความสามารถของตัวบุคลากร
ในการให้บริการออกแบบ จัดหา
และติดตั้งระบบคอมพิวเตอร์และเครือข่ายสารสนเทศได้อย่างมีประสิทธิภาพ
รวมทั้งยังได้รับประโยชน์จากปัจจัยต่าง ๆ ที่ช่วยเกื้อหนุนต่อการประกอบธุรกิจของบริษัท อาทิ
ความช่วยเหลือทางเทคนิคในด้านต่าง ๆ
การสนับสนุนในการจัดอบรมและให้ความรู้เกี่ยวกับเทคโนโลยีผลิตภัณฑ์ใหม่ ๆ
ที่จะนำเสนอออกสู่ท้องตลาด
การได้รับส่วนลดพิเศษในการสั่งซื้อซึ่งจะช่วยให้บริษัทสามารถกำหนดต้นทุนสินค้าเพื่อแข่งขันกับคู่แข่งรายอื่น
ๆ ได้ รวมถึงการส่งมอบของที่ทันตามกำหนดเวลา และการแนะนำกลุ่มลูกค้าต่าง ๆ ที่มีศักยภาพ
และโอกาสทางการตลาด โดยอนาคตบริษัทมีแผนที่จะร่วมมือทางธุรกิจกับไมโครซอฟต์มากขึ้น
โดยพัฒนางานบนพื้นฐานด้านเทคโนโลยีของไมโครซอฟต์ จากปัจจุบันที่เป็นพันธมิตรในระดับ
Register Partner โดยวางเป้าที่จะยกระดับเป็น Certified Partner ภายในปี 2551
ซึ่งบริษัทได้มีการปรับเปลี่ยนผู้บริหารและทีมงาน เพื่อมาดูแลงานตรงส่วนนี้โดยเฉพาะ

4) การขยายฐานลูกค้าแบบเจาะกลุ่มเป้าหมายและรักษาไว้ซึ่งฐานลูกค้าเดิม

บริษัทมีนโยบายขยายฐานลูกค้าโดยเจาะจงกลุ่มเป้าหมายเฉพาะ เช่น กลุ่มโทรคมนาคม
ซึ่งบริษัทมีประสบการณ์และความชำนาญเฉพาะ (Domain Expert)
ในธุรกิจโทรคมนาคมเป็นอย่างดี และกลุ่มสถาบันการเงิน กลุ่มภาครัฐ และสถาบันการศึกษา
ซึ่งมีแนวโน้มจะลงทุนทางด้านเทคโนโลยีสารสนเทศมากขึ้นในระยะ 3-5 ปีข้างหน้า
เพื่อสอดคล้องกับกลยุทธ์และทิศทางการดำเนินธุรกิจของบริษัท โดยเฉพาะกลุ่มสถาบันการเงิน
ที่มีความจำเป็นต้องปรับปรุงระบบบริหารจัดการข้อมูล (Data Management)
เพื่อรองรับการปฏิบัติตามกฎเกณฑ์มาตรฐาน Basel II
ของธนาคารแห่งประเทศไทยที่จะเริ่มบังคับใช้ในปีพ.ศ. 2551
ประกอบกับนโยบายการรักษาฐานลูกค้าเดิมโดยการเสริมสร้างความสัมพันธ์อันดีกับลูกค้าในลักษณะการเป็นพันธมิตรทางธุรกิจ
เพื่อสร้างความสัมพันธ์ที่ยั่งยืนและต่อเนื่อง
ทำให้ได้รับความไว้วางใจในการใช้บริการจากลูกค้าเรื่อยมาด้วยมูลค่างานที่เพิ่มขึ้น โดยในปี 2550
บริษัทมีสัดส่วนรายได้หลักจากการขายสินค้าและบริการซึ่งเป็นฐานลูกค้าเดิมประมาณ 95%
อันเนื่องมาจากนโยบายดังกล่าว

ทั้งนี้เพื่อตอบสนองต่อนโยบายขยายฐานลูกค้าแบบเจาะกลุ่มเป้าหมาย เห็นได้จากในปี 2550
บริษัทได้มีการปรับโครงสร้างองค์กรและการขยายทีมงาน เพื่อครอบคลุมลูกค้ากลุ่มดังกล่าวมากขึ้น
โดยเพิ่มทีมงานขาย และบุคลากรที่มีความรู้ความเชี่ยวชาญเฉพาะด้าน (Business
Analysis/Domain Expert) ในแต่ละกลุ่มธุรกิจลูกค้า
โดยมุ่งเน้นการพัฒนาผลิตภัณฑ์และการบริการ (Product & Solution)
ในส่วนที่มีความรู้ความเชี่ยวชาญ อาทิ ระบบคลังข้อมูล (Data Warehouse)
และระบบบริหารจัดการงานเทคโนโลยีสารสนเทศ (Business Service Management)
ระบบบริหารจัดการความปลอดภัยของข้อมูล (Security and Identity Management)
และระบบบริหารจัดการความเสี่ยงจากข้อกำหนดด้านกฎหมาย (Regulatory Compliance and
Risk Management) เป็นต้น เพื่อเจาะกลุ่มเป้าหมายที่เป็นตลาดเฉพาะ (Niche Market)
มากขึ้น โดยเพิ่มปริมาณการซื้อขายในทุกกลุ่มอุตสาหกรรม

ลักษณะลูกค้า และกลุ่มลูกค้าเป้าหมาย 

กลุ่มลูกค้าเป้าหมายหลักของบริษัท ได้แก่
วิสาหกิจขนาดใหญ่ที่ต้องการบริการทางด้านระบบงานคอมพิวเตอร์ และเครือข่ายสารสนเทศสูง
โดยสามารถแบ่งได้เป็น 6 กลุ่มหลัก คือ กลุ่มสื่อสารโทรคมนาคม กลุ่มสถาบันการเงิน
กลุ่มภาครัฐและการศึกษา กลุ่มอุตสาหกรรมการผลิต กลุ่มรัฐวิสากิจและสาธารณูปโภค
และกลุ่มบริการทางการแพทย์ โดยมูลค่าการจำหน่ายสินค้าและบริการแก่ลูกค้าแต่ละกลุ่มในช่วง 3
ปีที่ผ่านมา และสิ้นสุดวันที่ 31 ธันวาคม 2550 เป็นดังนี้

ตารางแสดงสร้างรายได้แบ่งตามกลุ่มลูกค้าของบริษัท ของงบการเงินเฉพาะบริษัทประจำปี
2548-2550

  -------------------------- ---------- --------- ---------- --------- ---------- ---------
  กลุ่มลูกค้า                    ปี 2548               ปี 2549               ปี 2550     

                             ล้านบาท     ร้อยละ     ล้านบาท     ร้อยละ     ล้านบาท     ร้อยละ

  กลุ่มสื่อสารโทรมนาคม           603.92     40.03     776.35     32.70     857.98     36.17

  กลุ่มภาครัฐ และการศึกษา        257.86     17.09     523.73     22.04     616.49     25.99

  กลุ่มสถาบันการเงิน             206.10     13.66     271.98     11.46     222.35     9.37

  กลุ่มอุตสาหกรรมการผลิต         203.38     13.48     211.98     8.93      216.16     9.11

  กลุ่มรัฐวิสาหกิจและสาธารณูปโภค   0          0         23.06      0.97      37.88      1.60

  กลุ่มบริการทางการแพทย์         0          0         12.00      0.51      10.38      0.44

  รวมรายได้ของบริษัท            1,271.26   84.27     1,818.64   76.61     1,961.24   82.69

  รายได้ของบริษัทย่อย            237.38     15.73     555.23     23.39     410.57     17.31

  รวมทั้งสิ้น                    1,508.64   100       2,373.87   100.00    2,371.81   100.00
  -------------------------- ---------- --------- ---------- --------- ---------- ---------

หากพิจารณาจากงบการเงินในปี 2550
บริษัทยังมีสัดส่วนรายได้จากการให้บริการและขายสินค้าให้กับลูกค้าในกลุ่มสื่อสารโทรคมนาคม
สูงสุดคิดเป็นสัดส่วนร้อยละ 36.43 รองลงมาเป็นกลุ่มภาครัฐและการศึกษาร้อยละ 27.50
กลุ่มอุตสาหกรรมการผลิตร้อยละ 15.89 กลุ่มสถาบันการเงินร้อยละ 13.09 และกลุ่มอื่นๆ
รวมร้อยละ 7.09

ในช่วงปีที่ผ่านมากลุ่มธุรกิจสื่อสารโทรคมนาคมยังคงเป็นกลุ่มที่มีการลงทุนด้านเทคโนโลยีสารสนเทศสูงอย่างต่อเนื่อง
เพื่อเพิ่มศักยภาพการแข่งขัน เนื่องจากเทคโนโลยีมีการเปลี่ยนแปลงอย่างรวดเร็ว อย่างไรก็ตาม
บริษัทได้มีนโยบายขยายขอบเขตการให้บริการไปยังกลุ่มลูกค้าอื่นเพิ่มมากขึ้น
เพื่อเป็นการขยายฐานเป้าหมายกลุ่มลูกค้า จึงทำให้มีสัดส่วนรายได้ในกลุ่มธุรกิจอื่นเพิ่มขึ้น

บริษัทมีนโยบายขยายขอบเขตการให้บริการไปยังกลุ่มภาครัฐและการศึกษามากขึ้น
แต่เนื่องจากมีปัจจัยเรื่องการเปลี่ยนแปลงของรัฐบาล
จึงส่งผลให้ภาครัฐชะลอการตัดสินใจลงทุนในโครงการต่างๆ
แต่ทว่าบริษัทยังคงสามารถรักษาสัดส่วนรายได้จากลูกค้ากลุ่มดังกล่าวไว้ได้
ซึ่งเป็นผลจากการประมูลโครงการขนาดใหญ่ต่อเนื่องจากปีที่ผ่านมา โดยในปี 2550
บริษัทมีรายได้จากการรับงานภาครัฐและการศึกษา คิดเป็นสัดส่วนร้อยละ 27.50
ซึ่งกลุ่มลูกค้าของบริษัทในภาครัฐและการศึกษา อาทิเช่น กองบัญชาการทหารสูงสุด, บริษัท
การบินไทย จำกัด (มหาชน), กระทรวงการคลัง, มหาวิทยาลัยราชภัฏสวนดุสิต,
สำนักงานหลักประกันสุขภาพแห่งชาติ เป็นต้น

สำหรับกลุ่มสถาบันการเงิน บริษัทได้มุ่งเน้นการขยายตลาดไปสู่ลูกค้ากลุ่มดังกล่าวมากขึ้น
เนื่องจากเป็นตลาดที่มีศักยภาพและแนวโน้มการเติบโตที่ดีในการใช้จ่ายงบประมาณการลงทุนทางด้านเทคโนโลยีสารสนเทศ
เพื่อการปรับปรุงโครงสร้างองค์กร
และนำเทคโนโลยีสารสนเทศมาประยุกต์ใช้กับงานด้านการเงินการธนาคาร
และการยกระดับความสามารถด้านการแข่งขัน
โดยการสนับสนุนให้ลูกค้าทำธุรกรรมทางการเงินผ่านเครือข่ายสารสนเทศ นอกจากนี้
ยังมีความจำเป็นต้องปรับปรุงระบบข้อมูล (Data Management) ขององค์กร
เพื่อรองรับการปฏิบัติตามกฎเกณฑ์มาตรฐาน Basel II
ของธนาคารแห่งประเทศไทยที่จะเริ่มบังคับใช้ในปี พ.ศ. 2551
ส่งผลให้มีการลงทุนค่อนข้างสูงในส่วนของระบบคอมพิวเตอร์เครือข่ายสารสนเทศและงานบริการที่เกี่ยวข้อง
โดยบริษัทยังคงมุ่งเน้นที่จะขยายการรับงานในกลุ่มนี้เพิ่มมากขึ้น
และมีเป้าหมายที่จะพัฒนาความเข้าใจเกี่ยวกับเรื่องของธุรกิจการเงินมากยิ่งขึ้น
เพื่อความสามารถในการแก้ไขปัญหาธุรกิจของลูกค้า โดยคาดว่าธุรกิจการเงินจะมีภาวะ
การแข่งขันโดยการใช้ไอทีเพิ่มสูงขึ้นอย่างแน่นอน
ซึ่งบริษัทมั่นใจว่าจะสามารถให้บริการแก่ลูกค้ากลุ่มนี้ได้อย่างดีเยี่ยม
เนื่องจากเทคโนโลยีและนวัตกรรมที่ใช้ในลูกค้ากลุ่มนี้เป็นสิ่งที่มีใช้อยู่แล้วในกลุ่มธุรกิจสื่อสารโทรคมนาคม
ซึ่งบริษัทมีความคุ้นเคยและเชี่ยวชาญ
บริษัทจึงมีการขยายความสามารถในการให้บริการและยังคงได้รับความไว้วางใจจากลูกค้ากลุ่มสถาบันการเงิน
โดยในปี 2550
บริษัทมีสัดส่วนรายได้จากการรับงานจากกลุ่มลูกค้าประเภทสถาบันการเงินคิดเป็นร้อยละ 13.09
ซึ่งใกล้เคียงกับปีที่ผ่านมา ซึ่งลูกค้าในกลุ่มนี้ของบริษัท อาทิเช่น ธนาคารทหารไทย,
ตลาดหลักทรัพย์แห่งประเทศไทย, ธนาคารออมสิน, ธนาคารไทยพาณิชย์, ธนาคารกรุงศรีอยุธยา,
บริษัท แคปปิตอลโอเค จำกัด , บริษัท อเมริกัน อินเตอร์เนชั่นแนล แอชชัวรันส์ จำกัด เป็นต้น

ส่วนกลุ่มอุตสาหกรรมการผลิต บริษัทมีนโยบายในการขยายขอบเขตการให้บริการลูกค้า
โดยมุ่งเน้นการขยายฐานลูกค้าแบ่งตามประเภทธุรกิจ อาทิเช่น กลุ่มอุตสาหกรรมการผลิตขนาดใหญ่,
กลุ่มพลังงาน และกลุ่มธุรกิจค้าปลีก เป็นต้น
ซึ่งยังคงมีการลงทุนทางด้านเทคโนโลยีสารสนเทศอย่างต่อเนื่อง
แต่ทว่ามีการแข่งขันสูงทางด้านราคา อย่างไรก็ตาม ในปี 2550
บริษัทยังคงสามารถรักษาสัดส่วนรายได้จากลูกค้ากลุ่มดังกล่าวไว้ได้ในระดับคงที่ในสัดส่วนร้อยละ
15.89 และอนาคตยังคงมุ่งเน้นที่จะขยายการรับงานในกลุ่มธุรกิจนี้เพิ่มมากขึ้น
โดยเฉพาะในกลุ่มพลังงานซึ่งมีอัตราการลงทุนทางด้านเทคโนโลยีสารสนเทศที่สูงอย่างต่อเนื่อง
และมั่นใจว่าจะสามารถให้บริการลูกค้าในกลุ่มนี้ได้อย่างดีเยี่ยม โดยเฉพาะการจัดหานวัตกรรมใหม่ๆ
ที่เหมาะสมกับความต้องการของลูกค้า ซึ่งลูกค้าหลักของบริษัทในกลุ่มนี้ อาทิเช่น บริษัท เนสท์เล่
(ประเทศไทย) จำกัด, บริษัท เจริญโภคภัณฑ์อาหาร จำกัด (มหาชน), บริษัท เชฟรอน
(ประเทศไทย) สำรวจและผลิต จำกัด, บริษัท ปูนซิเมนต์ไทย จำกัด (มหาชน), บริษัท ซิเลซติก้า
(ประเทศไทย) จำกัด, บริษัท เมเจอร์ ซินิเพล็กซ์ กรุ๊ป จำกัด (มหาชน) และ บริษัท
มินีแบ(ประเทศไทย) จำกัด

และนอกเหนือจากกลุ่มลูกค้าหลักดังกล่าวข้างต้นแล้ว ในปี 2550
บริษัทยังคงมีการบริการลูกค้าไปยังธุรกิจอื่นๆ เพิ่มเติม ได้แก่ กลุ่มรัฐวิสากิจและสาธารณูปโภค
และกลุ่มบริการทางการแพทย์ โดยมีสัดส่วนรายได้จากกลุ่มดังกล่าวคิดเป็นร้อยละ 1.84 และ 0.63
ตามลำดับ ซึ่งลูกค้าหลักของบริษัทในกลุ่มดังกล่าว อาทิเช่น การไฟฟ้าส่วนภูมิภาค
และโรงพยาบาลรามคำแหง เป็นต้น

ช่องทางการจัดจำหน่าย

บริษัทมีการรับงานโดยผ่านการติดต่อและเจรจากับลูกค้าโดยตรงเป็นส่วนใหญ่
ซึ่งเป็นกลุ่มลูกค้าที่เป็นวิสาหกิจขนาดใหญ่ โดยในปี 2550 มีสัดส่วนคิดเป็นร้อยละ 75
ของยอดการขายและให้บริการรวม ซึ่งส่วนใหญ่จะเป็นกลุ่มลูกค้าจากภาคเอกชน คิดเป็นสัดส่วนร้อย
67 ขณะที่ลูกค้าจากภาครัฐ งานที่ได้รับส่วนใหญ่จะมาจากการประมูลงานเกือบทั้งหมด
คิดเป็นสัดส่วนประมาณร้อยละ 33 ซึ่งผลจากกลยุทธ์ในการสร้างความสัมพันธ์ที่ดีกับลูกค้า
และความหลากหลายในด้านของผลิตภัณฑ์และการบริการที่นำเสนอ
รวมถึงคุณภาพของการให้บริการที่ดี
จึงทำให้รายได้ของบริษัทส่วนใหญ่ยังคงมาจากฐานลูกค้าเดิมคิดเป็นสัดส่วนถึงร้อยละ 95
อันเนื่องมาจากความไว้วางใจและยอมรับในผลงานเป็นอย่างดีจากลูกค้า
โดยบริษัทได้มีการจัดตั้งและแบ่งทีมงานขายออกเป็น 6 กลุ่ม ตามลักษณะของกลุ่มลูกค้าเป้าหมาย คือ
กลุ่มสื่อสารโทรคมนาคม กลุ่มภาครัฐและการศึกษา กลุ่มรัฐวิสาหกิจและสาธารณูปโภค
กลุ่มสถาบันการเงิน กลุ่มอุตสาหกรรมการผลิต และกลุ่มบริการทางการแพทย์
โดยทำหน้าที่ดูแลและนำเสนอบริการต่าง ๆ ให้แก่ลูกค้า
รวมทั้งเพิ่มขีดความสามารถในการให้บริการ เพื่อตอบสนองความต้องการแก่ลูกค้า
โดยในปีที่ผ่านมาบริษัทยังคงมีนโยบายขยายฐานลูกค้าไปยังกลุ่มต่าง ๆ เพิ่มมากขึ้น
นอกเหนือจากกลุ่มสื่อสารโทรคมนาคมซึ่งเป็นกลุ่มลูกค้าหลักในปัจจุบัน
เพื่อเป็นการเพิ่มสัดส่วนรายได้และส่วนแบ่งด้านการตลาด
โดยบริษัทมีกลยุทธ์ด้านการตลาดที่เน้นการปรับตัวอย่างรวดเร็วให้เหมาะกับสภาวะการณ์ด้านเศรษฐกิจและสิ่งแวดล้อม
ซึ่งในปี 2550 บริษัทได้หันมามุ่งเน้นที่กลุ่มสถาบันทางการเงินเพิ่มมากขึ้น
ซึ่งมีแนวโน้มการลงทุนทางด้านเทคโนโลยีสารสนเทศสูง

ภาวะอุตสาหกรรม และการแข่งขัน

ภาวะและแนวโน้มตลาดโดยรวม 

ในปี 2550 แม้ภาวะเศรษฐกิจไทยโดยรวมจะมีทิศทางไม่ค่อยแจ่มใสนัก
โดยสถาบันวิจัยเพื่อการพัฒนาประเทศไทย (ทีดีอาร์ไอ)
ประเมินว่าอัตราการเติบโตของภาวะเศรษฐกิจไทยปี 2550 จะอยู่ที่ร้อยละ 4.9[1]
ขณะที่อุตสาหกรรมเทคโนโลยีสารสนเทศยังคงมีทิศทางเติบโตสูงขึ้นต่อเนื่อง
จากผลการศึกษาของบริษัท ไอดีซี รีเสิร์ช (ประเทศไทย) จำกัด พบว่าในปี 2550[2]
ประเทศไทยมีมูลค่าการใช้จ่ายด้านไอทีประมาณ 3,993 ล้านเหรียญสหรัฐ หรือราว 137,000
แสนล้านบาท ซึ่งเติบโตขึ้นร้อยละ 9 จากปี 2549
ขณะที่ศูนย์เทคโนโลยีอิเล็กทรอนิกส์และคอมพิวเตอร์แห่งชาติ (NECTEC) คาดการณ์ว่าในปี 2550
อุตสาหกรรมไอซีทีไทยจะมีการขยายตัวอยู่ในระดับร้อยละ 18 ถึงปี 2551
คาดว่าจะเติบโตต่อเนื่องถึงร้อยละ 22 ทำให้มูลค่าการตลาดเพิ่มขึ้นสู่ระดับ 214,601 ล้านบาท[3]

โดยในส่วนของมูลค่าตลาดซอฟท์แวร์นั้นไอดีซี
คาดการณ์ว่ารายได้ของผู้ผลิตซอฟท์แวร์ทั้งหมดที่จำหน่ายในประเทศไทยปี 2550 จะมีมูลค่าราว
13.29 พันล้านบาท และมีอัตราการเติบโตจากปี 2549 อยู่ที่ร้อยละ 17.46
เมื่อแยกตามประเภทของซอฟท์แวร์ทั้ง 3
ประเภทหลักแล้วพบว่าซอฟท์แวร์สำหรับระบบโครงสร้างพื้นฐาน (System Infrastructure)
จะมีสัดส่วนมากที่สุดร้อยละ 40 รองลงมาคือซอฟท์แวร์แอพพลิเคชั่นต่างๆ (Application
Software) ร้อยละ 38 และซอฟท์แวร์แอพพลิเคชั่นเพื่อการเตรียมพร้อมและพัฒนา
(Application Deployment and Development) ร้อยละ 22
เมื่อพิจารณาตามประเภทธุรกิจที่มีสัดส่วนการใช้จ่ายทางด้านซอฟท์แวร์มากที่สุดในปี 2550
พบว่ากลุ่มโรงงานอุตสาหกรรมขนาดใหญ่มีสัดส่วนการใช้จ่ายมากเป็นอันดับหนึ่งร้อยละ 28
รองลงมาได้แก่สถาบันการเงินและธนาคารร้อยละ 17 และธุรกิจโทรคมนาคมร้อยละ 13
โดยไอดีซีเชื่อว่าในปี 2551
รายได้ของผู้ผลิตซอฟท์แวร์ทั้งหมดที่จำหน่ายในประเทศไทยจะมีอัตราการเติบโตร้อยละ 10.28
หรือเท่ากับ 14.66 พันล้านบาท

ตลาดบริการด้านเทคโนโลยีสารสนเทศหรือบริการด้านไอที (ไม่รวมบริการด้านการสื่อสาร)
ในประเทศไทยปี 2550 จะมีมูลค่าราว 27.10 พันล้านบาท
เมื่อแยกประเภทของการให้บริการด้านไอทีเป็น 3 ประเภทหลักแล้วพบว่า บริการด้านที่ปรึกษา
และบริการออกแบบรับเหมาระบบครบวงจร หรือ IT Consulting and System Integration
Services (C&SI) จะมีส่วนแบ่งสูงสุดร้อยละ 39 รองลงมาคือกลุ่มบริการด้าน TPS
หรือบริการที่เกี่ยวข้องกับผลิตภัณฑ์ทางด้านเทคโนโลยี เช่น
บริการด้านการสนับสนุนการให้บริการทาง Hardware และ Software Support และ IT
Outsourcing ซึ่งมีส่วนแบ่งในอุตสาหกรรมบริการด้านเทคโนโลยีสารสนเทศจะมีสัดส่วนร้อยละ 37
และ 24 ทั้งนี้เมื่อพิจารณาในส่วนของอุตสาหกรรมบริการด้านไอทีของไทยในภาพรวมแล้ว
คาดว่ามูลค่างานบริการด้านไอทีในปี 2551 จะมีมูลค่าตลาดมากกว่า 3 หมื่นล้านบาท
โดยมีอัตราเติบโตอยู่ที่ราวร้อยละ 13 เมื่อเทียบกับปี 2550 และในปี 2552
ตลาดจะมีมูลค่ารวมสูงถึง 3.5 หมื่นล้านบาท

สำหรับในปี 2551 การใช้จ่ายด้านไอทีในประเทศไทยจะมีมูลค่าถึง 4,360 ล้านเหรียญสหรัฐ
หรือราว 149,330 ล้านบาท โดยมีอัตราการเติบโตร้อยละ 9 จากปี 2550
ซึ่งเป็นหนึ่งในประเทศแถบภูมิภาคอาเซียนที่มีอัตราการเติบโตการใช้จ่ายด้านไอทีในระดับสูงเมื่อเทียบกับประเทศอื่นๆ
ฮาร์ดแวร์ยังคงเป็นสัดส่วนการใช้จ่ายมากที่สุดคิดเป็นสัดส่วนร้อยละ 70 มีอัตราการเติบโตจากปี
2550 ร้อยละ 7.7 ตลาดซอฟท์แวร์มีอัตราการเติบโตจากปี 2550 คิดเป็นร้อยละ 10.2
และบริการด้านไอทีมีมูลค่าการใช้จ่ายคิดเป็นสัดส่วนร้อยละ 20 ของมูลค่าการใช้จ่ายด้านไอทีรวม
และมีอัตราการเติบโตจากปี 2550 คิดเป็นร้อยละ 13
ปัจจัยของการขยายตัวดังกล่าวส่วนหนึ่งเป็นผลมาจากนโยบายกระตุ้นการใช้จ่ายงบประมาณของภาครัฐผ่านการลงทุนในระบบสาธารณูปโภคต่างๆ
อย่างไรก็ตาม ในปี 2551
ยังมีปัจจัยลบที่ต้องจับตามองไม่ว่าจะเป็นภาวะเศรษฐกิจของประเทศยังคงมีความผันผวน
ปัญหาราคาน้ำมันแพงที่ทำให้ต้นทุนสูงขึ้น รวมถึงนโยบายด้านไอทีของรัฐบาลใหม่
ซึ่งจะส่งผลกระทบต่อแผนการใช้จ่ายด้านไอทีในครึ่งปีหลังของปี 2551

The Economist Intelligence Unit (EIU)
ได้เปิดเผยผลสำรวจข้อมูลเกี่ยวกับมาตรฐานเชิงเปรียบเทียบด้านการแข่งขันในอุตสาหกรรมไอที
ซึ่งทำการสำรวจจาก 64 ประเทศทั่วโลก พบไทยติดอันดับที่ 41 และนับเป็นอันดับที่ 9
ในภูมิภาคเอเชียแปซิฟิค โดยคิดเป็นร้อยละ 31.9 รองจากประเทศญี่ปุ่น (72.7) เกาหลีใต้
(67.2) ออสเตรเลีย (66.5) ไต้หวัน (65.8) สิงคโปร์ (63.1) นิวซีแลนด์ (57.5) ฮ่องกง
(53.4) และมาเลเซีย (34.9) โดยสหรัฐอเมริกาเป็นผู้นำด้านการแข่งขันไอที
ซึ่งเป็นผลจากประเทศไทยยังมีข้อด้อยในเรื่องโครงสร้างพื้นฐานไอทีและทักษะด้านแรงงาน
แม้ว่าจะมีการลงทุนด้านบุคลากรมากกว่าประเทศเพื่อนบ้านบางประเทศ
แต่ปัญหาเกิดจากการมุ่งเน้นฝึกอบรมพัฒนาบุคลากร ด้านการสร้างหลักสูตรการศึกษา
ทำให้ขีดความสามารถอยู่ในเกณฑ์ต่ำ
ถึงแม้สภาพแวดล้อมทางธุรกิจโดยรวมของประเทศจะอยู่ในเกณฑ์ที่ดีก็ตาม
โดยแนวทางแก้ไขคือการปฏิรูประบบการศึกษา เน้นเรื่องไอทีมากขึ้น
และร่วมมือระหว่างกลุ่มอุตสาหกรรมไอทีและมหาวิทยาลัยในการพัฒนาหลักสูตรจะช่วยสร้างแรงงานด้านไอทีมีความแข็งแกร่งมากขึ้น[4]

  การใช้จ่ายด้านไอทีประเทศไทยปี 2550

  ----------------------- ----------------------- -----------------------
  ประเภทของผลิตภัณฑ์         มูลค่า (ล้านบาท)           อัตราร้อยละ (%)

  ฮาร์ดแวร์                 96,800                  70

  ซอฟท์แวร์                 13,200                  10

  การบริการด้านไอที          27,000                  20

  มูลค่ารวมการลงทุน          137,000                 100
  และใช้จ่ายด้านไอที                                  
  ----------------------- ----------------------- -----------------------

ที่มา : 1. IDC Thailand, 2551

2. คำนวณ ณ ระดับอัตราแลกเปลี่ยนที่ 1 เหรียญสหรัฐฯ = 34.31 บาท

6.  

[]

ที่มา : ประมาณ/ Converted number จาก IDC Thailand, 2550

แนวโน้มการใช้จ่ายด้านไอทีประเทศไทยปี 2551 (คาดการณ์)

  ----------------------- ----------------------- -----------------------
  ประเภทผลิตภัณฑ์            มูลค่า (ล้านบาท)           อัตราร้อยละ (%)

  ฮาร์ดแวร์                 104,274                 70

  ซอฟท์แวร์                 14,546                  10

  การบริการด้านไอที          30,510                  20

  มูลค่ารวมการลงทุน          149,330                 100
  และใช้จ่ายด้านไอที                                  
  ----------------------- ----------------------- -----------------------

ที่มา : 1. IDC Thailand, 2551

2. คำนวณ ณ ระดับอัตราแลกเปลี่ยนที่ 1 เหรียญสหรัฐฯ = 34.31 บาท

[]

ที่มา : IDC Thailand, 2551

สภาวะการแข่งขัน (คู่แข่ง)

ในช่วงปี 2550 ทิศทางการดำเนินธุรกิจด้านเทคโนโลยีสารสนเทศของไทยยังคงมีภาวะ
การแข่งขันสูง เนื่องจากมีผู้ผลิตสินค้าซอฟท์แวร์
และฮาร์ดแวร์จากทั้งในและต่างประเทศเข้ามาแข่งขันเพื่อแย่งชิงส่วนแบ่งตลาดกันมากขึ้น
จากผู้ประกอบการทั้งรายใหม่และเก่า รวมทั้งตั้งฐานการผลิตในไทย
และมีแนวโน้มการดำเนินธุรกิจแบบครบวงจรมากขึ้น ทำให้ผู้ประกอบการต่างๆ
จำเป็นต้องเร่งปรับตัวเพื่อรองรับภาวะ การแข่งขันดังกล่าว
โดยการขยายขอบเขตการดำเนินธุรกิจให้ครอบคลุมถึงการให้บริการด้านเทคโนโลยีสารสนเทศมากขึ้น
นอกเหนือจากธุรกิจเฉพาะการซื้อมาขายไป ซึ่งเป็นผลจากอัตรากำไรขั้นต้นที่ลดลง
และราคาผลิตภัณฑ์ทั้งด้านฮาร์ดแวร์และซอฟท์แวร์ที่ปรับตัวลดลง
รวมทั้งการขยายการลงทุนในธุรกิจใหม่ ๆ โดยเฉพาะการเข้าซื้อกิจการของผู้พัฒนาด้านซอฟท์แวร์
เพื่อสร้างสรรค์ผลิตภัณฑ์ใหม่ ๆ นอกจากนี้
ยังมีแนวโน้มการซื้อกิจการและควบรวมธุรกิจระหว่างกันมากขึ้นทั้งในด้านของฮาร์ดแวร์และซอฟท์แวร์
ตลอดจนการจับมือกับพันธมิตรใหม่ ๆ ทั้งในรูปแบบการสลับคู่และพาร์ตเนอร์ (Cross Function)
เพื่อร่วมนำเสนอสินค้าและบริการในรูปแบบโซลูชั่น
รวมถึงการรวมกลุ่มกันระหว่างบริษัทผู้พัฒนาด้านซอฟท์แวร์ต่าง ๆ
เพื่อเสริมสร้างความแข็งแกร่งและพัฒนาคุณภาพมาตรฐานในการทำงาน

หลายฝ่ายในแวดวงไอทีให้ความเห็นเกี่ยวกับภาวะอุตสาหกรรมซอฟท์แวร์ไทยในช่วงที่ผ่านมาว่ายังมีความล้าหลังจากต่างชาติมาก
ซึ่งที่ผ่านมาการผลักดันอุตสาหกรรมไอทีของรัฐบาลไม่ประสบผลสำเร็จตามเป้าหมายที่วางไว้
ถึงแม้จะมีการตั้งสำนักงานส่งเสริมอุตสาหกรรมซอฟท์แวร์แห่งชาติ
หรือซิป้าก็ถือว่าประสบความสำเร็จแค่เพียง แอนิเมชั่นเท่านั้น
เนื่องจากที่ผ่านมาภาครัฐยังไม่มีนโยบายที่ชัดเจนในด้านกฎหมาย
หรือแผนพัฒนาเศรษฐกิจของประเทศเพื่อส่งเสริมอุตสาหกรรมไอทีอย่างจริงจัง
หากเปรียบเทียบกับเวียดนามที่ดึงดูดให้นักลงทุนชาวต่างชาติมาตั้งฐานการผลิตอุปกรณ์ไอทีในประเทศ
ซึ่งมีการจูงใจเพื่อมุ่งให้ประเทศพัฒนาไปในทางที่ดีขึ้น
จากข้อเสียตรงนี้จะส่งผลให้ไทยล้าหลังประเทศเพื่อนบ้านโดยคาดว่าอีกประมาณ 2-3 ปีนี้
ไทยจะล้าหลังประเทศอื่น ๆ อาทิ พม่าและ อินโดนิเซีย
สาเหตุที่เอกชนด้านไอทีของไทยไม่สามารถแข่งขันกับต่างชาติโดยเฉพาะเกาหลีใต้และสิงคโปร์ได้
และถูกจัดอันดับให้อยู่ต่ำกว่าประเทศเพื่อนบ้าน
อาจเป็นผลจากการขาดบุคลากรที่มีความเชี่ยวชาญทางด้านนี้
อีกทั้งมีการทำงานซ้ำซ้อนของหน่วยงานรัฐด้วยกันเอง

ประกอบกับการลงทุนด้านไอทีของภาคธุรกิจในประเทศมีการชะลอตัวลงตามสภาพเศรษฐกิจ
โดยธุรกิจต่างๆ มีการหันไปลงทุนในธุรกิจหลักที่จำเป็น ส่วนไอทียังคงมีบางส่วน
โดยกลุ่มที่ยังลงทุนด้านไอทีมากคือการเงินและธนาคาร โทรคมนาคม ธุรกิจสุขภาพและธุรกิจค้าปลีก
เนื่องจากประเทศไทยมีเป้าหมายเป็นศูนย์กลางด้านสุขภาพ
จึงทำให้กลุ่มธุรกิจดังกล่าวหันมาลงทุนด้านเทคโนโลยีเพื่อให้ทันสมัย ขณะเดียวกัน
ผู้ประกอบการด้านไอทีได้มีการปรับตัว โดยหันมาเน้นเทคโนโลยีที่ตรงความต้องการของลูกค้ามากขึ้น
ซึ่งผลจากภาวะเศรษฐกิจที่ไม่ค่อยสดใสนักในปีที่ผ่านมา
สถาบันการเงินการธนาคารถือว่าได้รับผลกระทบจากเศรษฐกิจและการเมืองน้อยที่สุด
เพราะมีการวางแผนใช้จ่ายด้านไอทีอยู่แล้ว จะเน้นการใช้บริการไอทีเอาท์ซอร์สมากยิ่งขึ้น
เพื่อลดค่าใช้จ่ายลง ทั้งต้องทำตามมาตรฐานสากลในการทำธุรกรรม เช่น ระบบบาเซลทู
ขณะที่อุตสาหกรรมการผลิตจะเน้นซอฟท์แวร์บริหารจัดการในองค์กรเพื่อเพิ่มประสิทธิภาพ
ส่วนธุรกิจที่ได้รับผลกระทบจากเศรษฐกิจและการเมืองสูงคือภาครัฐและการศึกษา
ที่ชะลอการลงทุนโครงการใหญ่ออกไป

สำหรับทิศทางปี 2551 หลายฝ่ายคาดการณ์ว่าตลาดไอทีไทยจะยังขยายตัวอย่างต่อเนื่อง
โดยเฉพาะในหลายภาคอุตสาหกรรมที่จำเป็นต้องใช้ระบบไอทีนำสมัยเพื่อปรับตัวรับการแข่งขัน เช่น
อุตสาหกรรมการผลิต โทรคมนาคม การขนส่งและโลจิสติกส์ การเงินและการธนาคาร
สถานพยาบาลและงานบริการสาธารณสุข เป็นต้น
แม้แต่หน่วยงานรัฐเองก็ต้องมีการปรับตัวเพื่อให้บริการประชาชนดีขึ้นและประหยัดงบประมาณ
ขณะที่ผู้พัฒนาซอฟท์แวร์มุ่งความสนใจไปที่ด้านบริการ ซึ่งเป็นกิจกรรมทางธุรกิจที่ทำกำไร
เนื่องจากส่วนต่างที่ได้จากผลิตภัณฑ์ฮาร์ดแวร์มีสัดส่วนลดลงเรื่อยๆ
ประกอบกับการเติบโตอย่างต่อเนื่องในตลาดบริการด้านไอที
ผู้จำหน่ายต่างพยายามผลักดันธุรกิจบริการของตนให้สามารถเจาะเข้าไปในเซกเมนต์ใหม่ๆ
พร้อมกับเพิ่มรายได้จากฐานลูกค้าที่มีอยู่ ซึ่งความต้องการของลูกค้าในกลุ่ม End User
ในส่วนของบริการด้านไอทีจึงเป็นปัจจัยสำคัญที่จะช่วยผลักดัน

-   โดยไอดีซีแปซิฟิคได้คาดการณ์ 10 อันดับแนวโน้มสินค้าและบริการหรือเทคโนโลยีต่างๆ [5]
    พบว่าบริการหรือเทคโนโลยีบางประเภทเป็นสิ่งที่กำลังจะเกิดขึ้นในประเทศไทยเช่นกัน
    อาทิเช่น ในปี 2550 อุตสาหกรรมซอฟท์แวร์ระดับโลกเกี่ยวกับ Business Intelligence
    (BI) มีการซื้อหรือควบกิจการครั้งสำคัญเกิดขึ้นหลายครั้ง ผู้ผลิตซอฟท์แวร์รายใหญ่ที่ไม่เน้นด้าน
    BI มาก่อนได้เข้าไปซื้อหรือควบกิจการกับผู้ผลิตซอฟท์แวร์ที่ที่เชี่ยวชาญในด้าน BI
    ซึ่งสถานการณ์เช่นนี้ส่งผลกระทบต่อตลาดผู้ผลิตซอฟท์แวร์ในประเทศไทยมีรูปแบบการแข่งขันที่เปลี่ยนไป
    ไม่ว่าจะเป็นการวางตำแหน่งทางการตลาดและกลยุทธ์ตลาดในปี 2551
    เนื่องจากภายหลังจากการควบรวมกิจการนั้นทำให้เกิดการขยายฐานลูกค้าใหม่ๆ และ
    มีการจัดกลุ่มลูกค้ารวมถึงการพัฒนา รูปแบบ
    การนำเสนอผลิตภัณฑ์และบริการใหม่ให้ตรงกับกลุ่มลูกค้ามากขึ้น

นอกจากนี้ไอดีซีคาดว่า
เนื่องจากช่องว่างในการสื่อสารระหว่างบุคคลกับองค์กรธุรกิจนั้นเริ่มแคบลงเรื่อยๆ
จึงทำให้เกิดการพัฒนาโซลูชั่นใหม่ๆ อย่าง Web 2.0 หรือ Unified Communication (UC)
องค์กรต่างๆ จำเป็นต้องมีความพร้อมในการให้บริการสำหรับลูกค้าอยู่เสมอ อย่างเช่น
การนำเทคโนโลยีสมัยใหม่ด้านซอฟท์แวร์โปรแกรมเข้ามาประยุกต์ใช้บนหน้าเวบไซต์ขององค์กรเพื่อประโยชน์ในการนำเสนอและให้บริการในรูปแบบของ
Web Interactive และ Dynamics เพิ่มมากขึ้น ซึ่งเน้นให้ผู้ใช้งานเข้าถึงข้อมูลบนเวบไซต์
สามารถโต้ตอบหรือมีส่วนร่วมกับ Contents ต่าง ๆ ที่เกิดขึ้นได้
ตัวอย่างแอพพลิเคชั่นที่ประยุกต์มาจากแนวคิดแบบ Web 2.0 ได้แก่ Ajax programming,
Podcast, RSS Feeding, Wikis, Streaming Services รวมถึง Blog และ Web Chat
ในกลุ่ม Consumer ด้วย

ปัจจุบันแม้ว่าธุรกิจดังกล่าวจะมีผู้ประกอบการรายใหม่ ๆ
จากทั้งในและต่างประเทศเริ่มเข้ามาแข่งขันกันมากขึ้น
แต่การประเมินส่วนแบ่งด้านการตลาดสำหรับบริษัทที่ประกอบธุรกิจให้บริการด้านเทคโนโลยีสารสนเทศนี้ยังเป็นไปได้ยาก
เนื่องจากผู้ประกอบการแต่ละรายมีโครงสร้างของธุรกิจที่แตกต่างกันไป เช่น การซื้อมาขายไป
(Trading), การพัฒนาและวางระบบ (System Integration)
และการให้บริการคำปรึกษาและพัฒนางาน (Professional Services)
โดยแต่ละบริษัทจะมีสัดส่วนของรายได้จากแต่ละธุรกิจและความเชี่ยวชาญหรือมุ่งเน้นในงานที่แตกต่างกัน
เช่น บางรายอาจจะมุ่งเน้นในการขายอุปกรณ์ฮาร์ดแวร์หรือการพัฒนาซอฟท์แวร์เพียงอย่างเดียว
ในขณะที่บางรายอาจจะเน้นเฉพาะการให้บริการด้านการวางเครือข่ายสารสนเทศ อย่างไรก็ตาม
บริษัท เอ็ม เอฟ อี ซี เองมีจุดเด่นคือทีมงานที่มีความเชี่ยวชาญและประสบการณ์สูง
ในการให้บริการทั้งในส่วนธุรกิจให้บริการคำปรึกษาและพัฒนางานและธุรกิจพัฒนาและวางระบบ
จึงทำให้สามารถให้บริการลูกค้าได้อย่างครบวงจรและสามารถสร้างมูลค่าเพิ่มให้กับบริการของบริษัทได้อย่างต่อเนื่อง
และสามารถแข่งขันกับผู้ประกอบการรายอื่นได้เป็นอย่างดี
โดยปัจจุบันบริษัทที่ประกอบธุรกิจให้บริการด้านเทคโนโลยีสารสนเทศที่สำคัญในประเทศ
สามารถแบ่งออกเป็น 2 กลุ่ม ตามลักษณะการให้บริการที่มุ่งเน้นดังนี้

กลุ่มผู้ให้บริการคำปรึกษาและพัฒนางานด้านเทคโนโลยีสารสนเทศ (Professional Service
Provider)

-   บริษัท เอ็ม เอฟ อี ซี จำกัด (มหาชน)

-   บริษัท ไอบีเอ็ม ประเทศไทย จำกัด

-   บริษัท ฮิวเลตต์-แพคการ์ด (ประเทศไทย) จำกัด

-   บริษัท เอคเชนเซอร์ จำกัด

  กลุ่มผู้ให้บริการพัฒนาและวางระบบ (System Integrator)

-   บริษัท เอ็ม เอฟ อี ซี จำกัด (มหาชน)

-   บริษัท ดาต้าคราฟท์ (ประเทศไทย) จำกัด

-   บริษัท ลอจิก จำกัด

-   บริษัท เดอะ คอมมูนิเคชั่นส์ โซลูชั่น จำกัด

-   บริษัท ล็อกซเล่ย์ อินฟอร์เมชั่น เซอร์วิส จำกัด

-   บริษัท เอสวีโอเอ จำกัด (มหาชน)

-   บริษัท แอ็ดวานซ์ อินฟอร์เมชั่น เทคโนโลยี จำกัด (มหาชน)

-   บริษัท เน็ทวัน เน็ทเวิร์ค โซลูชั่น จำกัด

-   บริษัท วินท์คอม เทคโนโลยี จำกัด

-   บริษัท ยิบ อิน ซอย จำกัด

-   บริษัท อินเตอร์เนชั่นแนล รีเสิรช คอร์ปอเรชั่น จำกัด (มหาชน)

การจัดหาผลิตภัณฑ์และบริการ

ธุรกิจบริการให้คำปรึกษา พัฒนา
และวางระบบคอมพิวเตอร์และเครือข่ายงานเทคโนโลยีสารสนเทศเป็นธุรกิจที่ต้องอาศัยประสบการณ์และความชำนาญเกี่ยวกับอุปกรณ์ฮาร์ดแวร์และการพัฒนาซอฟท์แวร์หรือโปรแกรมซึ่งจะสามารถเชื่อมและประสานงานอุปกรณ์ต่าง
ๆ ให้ทำงานร่วมกัน ความสามารถเชิงวิเคราะห์
ตลอดจนความเข้าใจในลักษณะการประกอบธุรกิจของลูกค้า
ซึ่งปัจจัยสำคัญที่กำหนดความสามารถในการให้บริการของบริษัทคือบุคลากร ดังนั้น
เพื่อให้สามารถจัดการทรัพยากรบุคคลที่มีอยู่ได้อย่างมีประสิทธิภาพ
บริษัทได้มีการจัดทำตารางแสดงความชำนาญส่วนบุคคล (Skill Table)
ซึ่งเป็นเครื่องมือสำคัญที่ช่วยให้ผู้บริหารสามารถพิจารณาจัดสรรบุคคลซึ่งมีความเชี่ยวชาญในแต่ละสาขาและในระดับความสามารถที่แตกต่างกัน
เพื่อรับผิดชอบงานในแต่ละงานได้ตรงตามลักษณะและความต้องการของงานนั้นๆ

7.  ในด้านผลิตภัณฑ์หรือสินค้าสำหรับให้บริการ
    การคัดเลือกและจัดหาผลิตภัณฑ์หรือสินค้าที่มีคุณภาพจากแหล่งที่เหมาะสมนั้น
    บริษัทจะสั่งซื้อสินค้าส่วนใหญ่จากผู้ผลิตที่บริษัทได้รับการแต่งตั้งเป็นตัวแทนจำหน่ายซึ่งบริษัทมีความรู้ความเชี่ยวชาญในตัวอุปกรณ์และมีความมั่นใจในคุณภาพ
    สำหรับสินค้าที่บริษัทยังไม่ได้รับการแต่งตั้งเป็นตัวแทนจำหน่ายบริษัทจะสั่งซื้อจากผู้จัดจำหน่ายที่อยู่ในรายชื่อผู้จัดจำหน่ายสินค้าที่ผ่านการพิจารณาจากบริษัทในเรื่องของคุณภาพและบริการจนเป็นที่ยอมรับในเบื้องต้น
    (Approved Venders List) แล้วเท่านั้น

8.  ตัวอย่างผลิตภัณฑ์หรือสินค้าที่บริษัทได้รับการแต่งตั้งเป็นตัวแทนจำหน่าย มีดังนี้

+----------+-------------------------------+------------+------------+
| 9.       | 10. ประเภทอุปกรณ์               | 11. ผู้ผลิต   | 12. ปีที่ได   |
|          |                               |            | ้รับการแต่งตั้ง |
+----------+-------------------------------+------------+------------+
| 13. อุปกร | -   เครื่องคอ                   | 14. Sun    | 16. 2540   |
| ณ์ฮาร์ดแวร์ | มพิวเตอร์แม่ข่ายสำหรับองค์กรขนาดใหญ่ |     Mi     |            |
|          |     (Enterprise Server)       | crosystems |            |
|          |                               |            |            |
|          |                               | 15.        |            |
+----------+-------------------------------+------------+------------+
| 17.      | -   เครื่องคอม                  | 18. Sun    | 20. 2540   |
|          | พิวเตอร์แม่ข่ายสำหรับระบบอินเตอร์เน็ต |     Mi     |            |
|          |     (Internet Server)         | crosystems |            |
|          |                               |            |            |
|          |                               | 19.        |            |
+----------+-------------------------------+------------+------------+
| 21.      | -   อุปกรณ์จัดเก็บข้อมูล (Data      | 22. Sun    | 23. 2540   |
|          |     Storage)                  |     Mi     |            |
|          |                               | crosystems |            |
+----------+-------------------------------+------------+------------+
| 24.      | -   อุปกรณ์ ID Tokens / ID      | 25. RSA    | 26. 2541   |
|          |     Smartcards                |            |            |
|          |                               |   Security |            |
+----------+-------------------------------+------------+------------+
| 27.      | -   ระบบตรวจสอบเครือข่ายองค์กร   | 28. NAI    | 29. 2545   |
|          |     (Sniffer Technology       |            |            |
|          |     Portable LAN / Portable   |            |            |
|          |     WAN)                      |            |            |
+----------+-------------------------------+------------+------------+
| 30. อุปกร | -   โปรแกรมสำห                | 32. Sun    | 33. 2540   |
| ณ์ซอฟท์แวร์ | รับระบบคอมพิวเตอร์แม่ข่ายอินเตอร์เน็ต |     ONE    |            |
|          |     (Web Server, Portal       |            |            |
| 31.      |     Server)                   |            |            |
+----------+-------------------------------+------------+------------+
| 34.      | -   โปรแกรมพัฒนาระบบ           | 35. Sun    | 36. 2542   |
|          |     และแอพพลิเคชั่นสำ            |     ONE    |     2545   |
|          | หรับพาณิชย์อิเลคทรอนิกส์(E-Commerce |     BEA    |            |
|          |     Application Development   |            |            |
|          |     Server )                  |            |            |
+----------+-------------------------------+------------+------------+
| 37.      | -   โปรแกรมตรวจสอบจัดการบริห    | 38. BMC    | 39. 2544   |
|          | ารประสิทธิภาพของระบบข้อมูลทางธุรกิจ |            |            |
|          |     (Service Level            |   Software |            |
|          |     Management)               |            |            |
+----------+-------------------------------+------------+------------+
| 40.      | -   โปรแกรมจัดการระบบคลังข้อมูล   | 41.        | 43. 2545   |
|          |     (Data Warehouse)          |  Ascential |            |
|          |                               |            | 44. 2546   |
|          |                               | 42. NCR -  |            |
|          |                               |            |            |
|          |                               |   Teradata |            |
+----------+-------------------------------+------------+------------+
| 45. อุปกร | -                             | 46. Cisco  | 47. 2540   |
| ณ์เครือข่าย |   อุปกรณ์จุดศูนย์รวมของระบบเครือข่าย |            |            |
|          |     (LAN Switches)            |    Systems |            |
+----------+-------------------------------+------------+------------+
| 48.      | -                             | 49. Cisco  | 50. 2540   |
|          |   อุปกรณ์หาเส้นทางของระบบเครือข่าย |            |            |
|          |     (Access Routers)          |    Systems |            |
+----------+-------------------------------+------------+------------+
| 51.      | -   ระบบสื่อ                    | 52. Cisco  | 53. 2540   |
|          | สารทางเสียงผ่านเครือข่ายอินเตอร์เน็ต |            |            |
|          |     (VOIP)                    |    Systems |            |
+----------+-------------------------------+------------+------------+

54. 

55. 

56. ตัวอย่างผลิตภัณฑ์ที่บริษัทย่อยได้รับการแต่งตั้งเป็นตัวแทนจำหน่าย มีดังนี้

+--------------+----------------------------+--------------+----------+
| 57. ประเภท   |                            | 58. ผู้ผลิต     | 59       |
|              |                            |              | . ปีที่ได้รับ |
|              |                            |              | การแต่งตั้ง |
+--------------+----------------------------+--------------+----------+
| 60. อุปก      | 61. Computer & Peripheral  | 62. Hewlett  | 63. 2535 |
| รณ์ฮาร์ดแวร์และ |     (HP)                   |     Packard  |          |
| อุปกรณ์เครือข่าย |                            |              |          |
+--------------+----------------------------+--------------+----------+
|              | 64. Network                | 65. Riverbed | 66. 2548 |
|              |     Equipment(Steelhead    |              |          |
|              |     Appliance)             |   Technology |          |
+--------------+----------------------------+--------------+----------+
| 67. ซอฟท์แวร์  | 69. Microsoft              | 7            | 71. 2538 |
|              |                            | 0. Microsoft |          |
| 68.          |                            |              |          |
+--------------+----------------------------+--------------+----------+
|              | 72. Symantec               | 73. Symantec | 74. 2545 |
+--------------+----------------------------+--------------+----------+
|              | เกมส์บนมือถือ                 | 75. App2Go   | 76. 2548 |
+--------------+----------------------------+--------------+----------+
|              | เกมส์บนมือถือ                 | 77. Ozura    | 78. 2549 |
+--------------+----------------------------+--------------+----------+
|              | เกมส์บนมือถือ                 | -            | -   2547 |
|              |                            |    S-Concept |          |
+--------------+----------------------------+--------------+----------+

รายชื่อผู้ผลิตสินค้าหรือผู้ให้บริการที่เป็นคู้ค้าหลัก 10 อันดับแรกของบริษัทในปี 2550

+------------------------------+---------------------------------------+
| 79. ผู้ผลิต                     | 80. ประเภทผลิตภัณฑ์หรือบริการ              |
+------------------------------+---------------------------------------+
| 81. 1. Cisco Systems         | 82. ขายอุปกรณ์ระบบ Network (เครือข่าย)    |
|     International BV         |                                       |
+------------------------------+---------------------------------------+
| 83. 2. Sun Microsystems Pte  | 84. ขายอุปกรณ์ระบบ Server (แม่ข่าย)       |
|     Ltd.                     |                                       |
+------------------------------+---------------------------------------+
| 85. 3. Planet Communications | 86. ทำระบบอุปกรณ์ Network, การสื่อสาร     |
|     Asia Co., Ltd.           |     (จานดาวเทียม)                      |
+------------------------------+---------------------------------------+
| 87. 4. Ingram Micro          | 88. ขายอุปกรณ์ (ลูกข่าย) Network,         |
|     (Thailand) Ltd.          |     ซอฟท์แวร์, ,Notebook                |
+------------------------------+---------------------------------------+
| 89. 5. Yip in soi Co., Ltd.  | 90. ขายระบบสารสนเทศ                   |
+------------------------------+---------------------------------------+
| 91. 6. ACA Pacific Group     | 92. ขายซอฟท์แวร์ ระบบ Security          |
|     Co., Ltd.                |                                       |
+------------------------------+---------------------------------------+
| 93. 7. Data one Asia Public  | 94. ขายซอฟท์แวร์ ระบบ Security,         |
|     Company Limited.         |     Software ระบบ database            |
+------------------------------+---------------------------------------+
| 95. 8. M-Solutions           | 96. ขาย Hardware & Software ระบบ      |
|     Technology (Thailand)    |     Security                          |
|     Co., Ltd.                |                                       |
+------------------------------+---------------------------------------+
| 97. 9. The Value System Co., | 98. ขายอุปกรณ์ลูกข่าย, แม่ข่าย, ซอฟท์แวร์,    |
|     Ltd.                     |     PC, Notebook                      |
+------------------------------+---------------------------------------+
| 99. 10. IBM Singapore Pte    | 100. ขายซอฟท์แวร์                       |
|     Ltd.                     |                                       |
+------------------------------+---------------------------------------+

ในปี 2548 - 2550 บริษัทไม่ได้พึ่งพิงผู้ผลิตสินค้าหรือผู้ให้บริการรายใด
เนื่องจากไม่มียอดจัดซื้อสินค้าหรือบริการจากผู้ผลิตสินค้าหรือผู้ให้บริการรายใดมากกว่าร้อยละ 30
ของยอดจัดซื้อรวม โดยบริษัทมียอดจัดซื้อสินค้าจากผู้ผลิตสินค้าหรือผู้ให้บริการที่เป็นคู้ค้าหลัก 10
อันดับแรกของบริษัทในปี 2549 และปี 2550 คิดเป็นสัดส่วนประมาณร้อยละ 72.50 และ 77.80
ของยอดจัดซื้อรวม ตามลำดับ

101. ความสัมพันธ์ระหว่างบริษัทกับผู้ผลิตหรือผู้จำหน่ายสินค้าในปัจจุบันอยู่ในระดับที่ดีมาก
     เนื่องจากเป็นที่ทราบดีว่าการรักษาความสัมพันธ์ที่ดีกับผู้ผลิตหรือผู้จำหน่ายสินค้าจะเป็นปัจจัยสำคัญอันหนึ่งที่เอื้อประโยชน์ในการประกอบธุรกิจ
     ไม่ว่าจะเป็นการให้ความช่วยเหลือทางเทคนิค การให้ส่วนลดพิเศษในการสั่งซื้อ
     การส่งมอบของทันตามกำหนดเวลา การช่วยเก็บรักษาสินค้าคงคลังที่ยังไม่ใช้งาน
     การป้องกันภาวะขาดแคลนสินค้า เป็นต้น

102. บริษัทเป็นตัวแทนจำหน่ายอุปกรณ์ฮาร์ดแวร์ อุปกรณ์ซอฟท์แวร์ และอุปกรณ์เครือข่าย
     ภายใต้สัญญาแต่งตั้งตัวแทนจำหน่าย ซึ่งโดยทั่วไปจะมีอายุประมาณ 1 – 2 ปี
     อันเป็นลักษณะโดยปกติของสัญญาแต่งตั้งตัวแทนจำหน่ายในธุรกิจเทคโนโลยีสารสนเทศ

103. บริษัทเป็นผู้แทนจำหน่ายผลิตภัณฑ์ของ Sun Microsystems ในระดับ Enterprise
     Distributor ซึ่งถือเป็นตัวแทนจำหน่ายระดับสูงสุด
     โดยได้รับสิทธิ์ในการจัดจำหน่ายสินค้าของ Sun Microsystems
     ให้แก่ลูกค้าองค์กรขนาดใหญ่ได้อย่างเสรี โดยตัวแทนจำหน่ายของ Sun Microsystems
     สามารถแบ่งออกเป็น 4 ระดับ ตามความสำคัญ คือ Enterprise Distributor,
     System Integrator, Channel Development Provider และ Authorized
     Reseller ในปัจจุบันมีผู้ประกอบการในประเทศเพียง 4 รายเท่านั้น
     ที่ได้รับการแต่งตั้งเป็นตัวแทนจำหน่ายระดับ Enterprise Distributor

104. นอกจากนั้น บริษัทได้พัฒนาก้าวสู่การเป็นตัวแทนจำหน่ายระดับ Gold Certified Partner
     ซึ่งเป็นระดับคู่ค้าที่สูงที่สุด ของ Cisco ในปี 2549
     ซึ่งช่วยให้บริษัทมีโอกาสในการขยายตลาดมากขึ้น
     และก้าวสู่ความเป็นผู้นำของตลาดผู้ให้บริการ
     โดยตัวแทนจำหน่ายในแต่ละระดับจะได้รับสิทธิประโยชน์พิเศษทางการค้าที่แตกต่างและลดหลั่นกันไป
     เช่น ส่วนลดราคาสินค้า และสิทธิในการขอรับเงินช่วยเหลือด้านการตลาด (Joint
     Marketing Fund) ฯลฯ
     ซึ่งการที่บริษัทได้รับการแต่งตั้งให้เป็นตัวแทนจำหน่ายในระดับดังกล่าวนี้จะมีส่วนช่วยเสริมสร้างภาพลักษณ์ให้กับบริษัท
     รวมถึงการเพิ่มโอกาสและศักยภาพการแข่งขันทางด้านธุรกิจให้มีมากขึ้น ในปัจจุบันบริษัท เอ็ม
     เอฟ อี ซี จำกัด (มหาชน) มีวิศวกรที่ผ่านการอบรมและได้รับการรับประกาศนียบัตรขั้นสูง
     CCIE (Cisco Certified Inter Network Expert) ขั้นกลาง CCNP และ CCDP
     และขั้นต้น CCNA และ CCDA เป็นจำนวนมากและเกินกว่า จำนวนที่ทาง Cisco กำหนดไว้

105. นอกจากนี้แล้ว บริษัทยังเป็นผู้แทนจำหน่ายผลิตภัณฑ์ของ Ascential Software
     (ปัจจุบันควบรวมกิจการโดย IBM) ซึ่งเป็นเทคโนโลยีที่ใช้ในการบูรณาการข้อมูลโดยเฉพาะ
     (Information Management Software) ได้แก่ Information Integration,
     Product WebSphere, IBM Data Warehousing, Master Data Management
     และจัดเก็บข้อมูลสำหรับระบบคลังข้อมูล (Data Warehouse) และผู้แทนจำหน่ายผลิตภัณฑ์ขอ
     NCR-Teradata ซึ่งเป็นเทคโนโลยีระบบคลังข้อมูลขนาดใหญ่ เพื่อใช้จัดเก็บข้อมูล
     และนำข้อมูลไปใช้ประกอบการตัดสินใจเพื่อประโยชน์ทางธุรกิจ
     โดยมีวิศวกรที่ผ่านการอบรมทั้งสิ้นจำนวน 2 คน รวมถึงผลิตภัณฑ์ของ MicroStrategy และ
     Business Object
     ซึ่งเป็นเทคโนโลยีสำหรับวิเคราะห์ข้อมูลในระบบฐานข้อมูลเพื่อใช้ประกอบการตัดสินใจ
     ซึ่งมีวิศวกรที่ผ่านการอบรมทั้งสิ้นจำนวน 4 คน
     สำหรับในส่วนซอฟท์แวร์เสรีบริษัทได้ร่วมเป็นพันธมิตรทางธุรกิจกับบริษัท RedHat
     ซึ่งเป็นผู้จัดจำหน่ายระบบปฏิบัติการ Linux รายใหญ่ของสหรัฐอเมริกา
     โดยบริษัทมีวิศวกรที่ผ่านการอบรมและได้รับการรับรองคุณสมบัติ Red Hat Certified
     Engineer ทั้งสิ้นจำนวน 3 คน

106. มูลค่าและสัดส่วนการซื้อผลิตภัณฑ์หรือสินค้าจากแหล่งที่มาในประเทศและต่างประเทศของบริษัทในระยะ
     3 ปีที่ผ่านมา และสำหรับปี 2550 เป็นดังนี้

+---------------------------+------+------+------+------+------+------+
| 107. แหล่งที่มา              | 10   |      | 10   |      | 11   |      |
|                           | 8. ปี |      | 9. ปี |      | 0. ปี |      |
|                           |      |      |      |      |      |      |
|                           |      |      |      |      |      |      |
|                           | 2548 |      | 2549 |      | 2550 |      |
+---------------------------+------+------+------+------+------+------+
|                           | 111  | 112  | 113  | 11   | 115  | 11   |
|                           | . ล้า | . ล้า | . ล้า | 4. ร | . ล้า | 6. ร |
|                           | นบาท | นบาท | นบาท | ้อยละ | นบาท | ้อยละ |
+---------------------------+------+------+------+------+------+------+
| 117. ในประเทศ             | 118  | 11   | 120  | 12   | 122  | 12   |
|                           | . 28 | 9. 3 | . 41 | 1. 4 | . 44 | 3. 4 |
|                           | 6.50 | 8.84 | 4.97 | 0.07 | 4.08 | 1.43 |
+---------------------------+------+------+------+------+------+------+
| 124. ต่างประเทศ            | 125  | 12   | 127  | 12   | 129  | 13   |
|                           | . 45 | 6. 6 | . 62 | 8. 5 | . 62 | 0. 5 |
|                           | 1.21 | 1.16 | 0.62 | 9.93 | 7.86 | 8.57 |
+---------------------------+------+------+------+------+------+------+

131. ทั้งนี้ความสัมพันธ์ระหว่างบริษัทกับผู้ผลิตหรือผู้จำหน่ายสินค้าในปัจจุบันอยู่ในระดับที่ดีมาก
     เนื่องจากเป็นที่ทราบดีว่าการรักษาความสัมพันธ์ที่ดีกับผู้ผลิตหรือผู้จำหน่ายสินค้าจะเป็นปัจจัยสำคัญอันหนึ่งที่เอื้อประโยชน์ในการประกอบธุรกิจ
     ไม่ว่าจะเป็นการให้ความช่วยเหลือทางเทคนิค การให้ส่วนลดพิเศษในการสั่งซื้อ
     การส่งมอบของทันตามกำหนดเวลา การช่วยเก็บรักษาสินค้าคงคลังที่ยังไม่ใช้งาน
     การป้องกันภาวะขาดแคลนสินค้า เป็นต้น

132. 4.  งานที่ยังไม่ได้ส่งมอบ

133. 

+------------+--------------+--------------+------+----------+-------+
| ชื่อลูกค้า     | ลักษณะโครงการ | ระยะเว       | มูลค  | ณ 31     |       |
|            |              | ลาของโครงการ | ่าโคร | ธ.ค. 50  |       |
|            |              |              | งการ |          |       |
|            |              |              | (ล้าน |          |       |
|            |              |              | บาท) |          |       |
+------------+--------------+--------------+------+----------+-------+
|            |              |              |      | สัดส่วนงาน | มูลค่า  |
|            |              |              |      | ที่แล้วเสร็จ | คงค้าง |
|            |              |              |      |          |       |
|            |              |              |      | (ร้อยละ)  | (ล้า   |
|            |              |              |      |          | นบาท) |
+------------+--------------+--------------+------+----------+-------+
|            |              |              |      |          |       |
+------------+--------------+--------------+------+----------+-------+
| กรมกา      | งานขายพ      | มิ.ย. 48 –    | 586  | 80%      | 1     |
| รสนเทศทหาร | ร้อมติดตั้งระบบง | มิ.ย. 51      |      |          | 17.20 |
| กองบัญชาก   | านของกองทัพบก |              |      |          |       |
| ารทหารสูงสุด |              |              |      |          |       |
+------------+--------------+--------------+------+----------+-------+
| บริษัท       | งานขาย       | 1 ก.พ. 50 –  | 701  | 56%      | 3     |
| แอดวานซ์    | Hardware     | 30 มิ.ย. 53   |      |          | 09.22 |
| อ          | Sun, Cisco,  |              |      |          |       |
| ินโฟร์เซอร์วิส | งานบ         |              |      |          |       |
| จำกัด       | ริการบำรุงรักษา |              |      |          |       |
| (มหาชน)    | และงา        |              |      |          |       |
|            | นเขียนโปรแกรม |              |      |          |       |
+------------+--------------+--------------+------+----------+-------+
| บริษัท       | งานขาย       | 1 ม.ค. 49 –  | 93   | 37%      | 58.97 |
| การบินไทย   | Hardware     | มิ.ย. 53      |      |          |       |
| จำกัด       | Sun,         |              |      |          |       |
| (มหาชน)    | Cisco,งานบ   |              |      |          |       |
|            | ริการบำรุงรักษา |              |      |          |       |
+------------+--------------+--------------+------+----------+-------+
| ตลา        | งานบริการด    | 12 ม.ค. 49 – | 106  | 71%      | 23.27 |
| ดหลักทรัพย์แห | ้านโปรแกรมตรา | 31 ธ.ค. 51   |      |          |       |
| ่งประเทศไทย | สารอนุพันธ์ที่ใช้ใ |              |      |          |       |
|            | นตลาดหลักทรัพย์ |              |      |          |       |
+------------+--------------+--------------+------+----------+-------+
| บริษัท โทเทิ่ล | งานขาย       | 1 ก.ค. 49 –  | 173  | 54%      | 80.11 |
| แอ็คเซ็ส     | Hardware     | มิ.ย. 53      |      |          |       |
| คอมมูนิเคชั่น  | Cisco,       |              |      |          |       |
| จำกัด       | งานบ         |              |      |          |       |
| (มหาชน)    | ริการบำรุงรักษา |              |      |          |       |
|            | และงานบริกา   |              |      |          |       |
|            | รพัฒนาโปรแกรม |              |      |          |       |
+------------+--------------+--------------+------+----------+-------+
| ธนาค       | งานขาย       | พ.ค. 49 –    | 110  | 8%       | 1     |
| ารไทยพาณิชย์ | Hardware     | พ.ค. 51      |      |          | 01.57 |
| จำกัด       | Sun,         |              |      |          |       |
| (มหาชน)    | Software     |              |      |          |       |
|            | Business     |              |      |          |       |
|            | Object,      |              |      |          |       |
|            | งานบริการบำรุง |              |      |          |       |
|            | รักษาและงานด้า |              |      |          |       |
|            | นพัฒนาโปรแกรม |              |      |          |       |
+------------+--------------+--------------+------+----------+-------+
| ธ          | งาน          | 1 ม.ค. 49 –  | 46   | 5%       | 43.24 |
| นาคารออมสิน | พร้อมติดตั้งอุปกร | 31 ธ.ค. 50   |      |          |       |
|            | ณ์ครือข่ายสื่อสาร |              |      |          |       |
|            | Central      |              |      |          |       |
|            | Packet       |              |      |          |       |
|            | Switch       |              |      |          |       |
+------------+--------------+--------------+------+----------+-------+
| มหาวิทยาลัยร | งานขาย       | พ.ย. 50 –    | 34   | 0%       | 34.00 |
| าชภัฎสวนดุสิต | Hardware     | ธ.ค. 53      |      |          |       |
|            | Cisco        |              |      |          |       |
+------------+--------------+--------------+------+----------+-------+
| ชื่อลูกค้า     | ลักษณะโครงการ | ระยะเว       | มูลค  | ณ 31     |       |
|            |              | ลาของโครงการ | ่าโคร | ธ.ค. 50  |       |
|            |              |              | งการ |          |       |
|            |              |              | (ล้าน |          |       |
|            |              |              | บาท) |          |       |
+------------+--------------+--------------+------+----------+-------+
|            |              |              |      | สัดส่วนงาน | มูลค่า  |
|            |              |              |      | ที่แล้วเสร็จ | คงค้าง |
|            |              |              |      |          |       |
|            |              |              |      | (ร้อยละ)  | (ล้า   |
|            |              |              |      |          | นบาท) |
+------------+--------------+--------------+------+----------+-------+
|            |              |              |      |          |       |
+------------+--------------+--------------+------+----------+-------+
| สำนักงา     | โครงการจัดหาร | ก.ค. 50 –    | 37   | 13%      | 32.47 |
| นหลักประกันส | ะบบคอมพิวเตอร | ธ.ค. 51      |      |          |       |
| ุขภาพแห่งชาติ | ์พร้อมอุปกรณ์สำห |              |      |          |       |
|            | รับการสร้างระบ |              |      |          |       |
|            | บฟืนฟูการทำงาน |              |      |          |       |
|            | หลังเกิดภัยพิบัติ, |              |      |          |       |
|            | งานบำรุงรักษาร |              |      |          |       |
|            | ะบบความปลอดภ |              |      |          |       |
|            | ัยด้านสารสนเทศ |              |      |          |       |
|            | และงา        |              |      |          |       |
|            | นเขียนโปรแกรม |              |      |          |       |
+------------+--------------+--------------+------+----------+-------+
| บริษัท เอซ   | งานขาย       | 5 ต.ค. 50 –  | 23   | 0%       | 22.86 |
| อินชัวรันส์    | Hardware Sun | 31 ธ.ค. 50   |      |          |       |
| จำกัด       |              |              |      |          |       |
+------------+--------------+--------------+------+----------+-------+
| โครงก      |              | 31 ธ.ค. 49 – | 400  | 57%      | 1     |
| ารที่มียอดขาย |              | 31 ธ.ค. 51   |      |          | 73.30 |
| 1 – 15     |              |              |      |          |       |
| ล้านบาท     |              |              |      |          |       |
|            |              |              |      |          |       |
| จำนวน      |              |              |      |          |       |
| 38โครงการ  |              |              |      |          |       |
+------------+--------------+--------------+------+----------+-------+
| โ          |              | 31 ธ.ค. 49 – | 145  | 84%      | 23.31 |
| ครงการอื่นๆท |              | 31 ธ.ค. 51   |      |          |       |
| ี่มีมูลค่าต่ำกว่า |              |              |      |          |       |
| 1 ล้านบาท   |              |              |      |          |       |
|            |              |              |      |          |       |
| จำนวน 83   |              |              |      |          |       |
| โครงการ    |              |              |      |          |       |
+------------+--------------+--------------+------+----------+-------+
|            |              |              |      | รวม      | 1,0   |
|            |              |              |      |          | 19.52 |
+------------+--------------+--------------+------+----------+-------+

134. ณ วันที่ 31 ธันวาคม 2550 บริษัทมีมูลค่างานที่ยังไม่ได้ส่งมอบทั้งสิ้น 1,020.00 ล้านบาท
     คิดเป็นจำนวน 121 โครงการ
     โดยเป็นงานในส่วนของธุรกิจให้คำปรึกษาและพัฒนางานด้านเทคโนโลยีสารสนเทศ
     ธุรกิจพัฒนาและวางระบบและธุรกิจบริการบำรุงรักษาจำนวนโครงการที่มีมูลค่ามากกว่า 1
     ล้านบาท จำนวน 83 โครงการ

3.5 ผลกระทบต่อสิ่งแวดล้อม

-ไม่มี-

[1] หนังสือพิมพ์ทันหุ้น ฉบับวันที่ 28 ธ.ค. 2549

[2] IDC Thailand, 2551

[3] หนังสือพิมพ์ประชาชาติธุรกิจ ฉบับวันที่ 31 ธ.ค.2550

[4] หนังสือพิมพ์ผู้จัดการ

[5] Asia/Pacific (Excluding Japan) 2008 Top 10 Predictions: Disruption
and Segmentation, Dec 2007 (Doc#AP38111SP)